text:
BULI olukya eby’obufuzi mu Disitulikiye ye Mukono by’eyongera okutaama, era abaana enzaalwa mu bitundu eby’enjawulo bongera okuvaayo okwesogga olw’okaano, okusobola okukikirira abantu baabwe mu lukiiko lwe Ggwanga olukulu.
Mu Ssaza lye Nakifuma abantu bangi bavuddeyo okuvuganya nga kiri eri batuuze baayo okusalawo ku muntu agenda okubakulembera mu kisanja ekya 2021-2026.
Kuluno tukuletedde munnamawulire Ssimbwa Fred Kaggwa, omuvubuka azze namaanyi okuvuganya Hon. Kafeero Sekitoleko omubaka aliko mu kiseera kino.
Ssimbwa gwe twasanze ku kyalo Nkulagirire era kwazaalibwa yanyonyodde bwati ku bimukwatako;
Ye nze Ssimbwa Fred Kaggwa, nazalibwa nga 6.11.1980 ku kyalo Nkulagirire ekisangibwa mu muluka gwe Nabalanga mu gombolola ye Nabbaale, Nakifuma Mukono.
Kitange ye mugenzi Henry Kaggwa Kakinda ne maama Teopisita Kaggwa nga bombi ba ku kyalo Nkulagirire, era nga nze mwana owo 8 mu maka ga kitange.
Okusoma kwa Ssimbwa
Natandika okusoma kwange mu ssomero lya Nbalanga pulayimale eyo namalayo emyaka 2 ne neyongerayo mu ssomero lya Bamusuuta P/Selisangibwa e Ndese mu gombolola ye Kasawo nga eyo gye natuulira eky’omusanvu.
Nzijukira nti eno twasomanga nnyo era ne mpita bulungi ne ngenda mu ssomero lya Nakanyonyi SS gye natuulira siniya ey’okuna ne y’omukaaga.
Bwe namaliriza yadde nga nali mpise bulungi naye bazadde bange tebaalina nsimbi zisobola kunyongerayo, nga kino kyandetera okutuula omwaka mulamba naye nga ekilooto ky’okweyongerayo okusoma nkyakilina mu mutwe.
Wakati mu kusala amagezi nasalawo okunoonya ku Kojja wange Sunday Omunyu eyali abeera e Kazinga Namanve ne mufuna nga mu kiseera ekyo yali akolera mu katale e Nakawa ne mutegeeza nti nali ntudde waka nga sisoma era namunyonyola nti mu kiseera ekyo nali neetaaga mulimu mwe nsobola okufuna sente ezinzizaayo mu ssomero.
Kojja yantegeeza nti omulimu agulina era enkeera waalwo twakeera nnyo okugenda mu katale e Nakawa gye yantegereza nti nali ngenda kukola mulimu gwa kuyimba butunda na nanaansi era nga buli lunaku nali wakufunanga ensimbi 3000/= eza Uganda.
Omulimu nagukkiriza era ne gunyaguyira nnyo kubanga tegwalimu kuteekamu ntandikwa yonna, ate nga omuntu nayagala nnyo okuba nga mannya nnyo ekibuga.
Buli ku makya nagendanga e Nakawa ne nkola olweggulo natambuzanga bigere okudda e Kazinga kyokka ekyewunyisa nali sifaayo nnyo kubanga akasente kange baalinga bakampadde nga ate nina okukatereka.
Oluvanyuma era kojja wange yantegeeza nga bwe twali tugenda okutandika okuzimba nga nze muwereza ku bizimbe nga Poota, salonzalonza nagenderewo ne tutandika era nga ansasula ensimbi 2000/= buli lunaku nazo era zanyamba nnyo kubanga buli kasente ke nakwatangako engalo nga nkatereka, kubanga ekirooto kyange eky’okugenda ku Yunivasite nali nkyakirina.
Ssimbwa yeyunga ku katale ka Owino mu Kampala
Bwe nalaba nga eby’okuzimba tebigenda ate nga twazimbanga mu byalo songa ekigendererwa kyange kyali kya kumanya nnyo Kampala nasalawo okwegatta ku katale ka Owino ne nfunayo omulimu gw’okuyimba engoye era nga omuntu eyampa omulimu ogwo baali bamuyita Katumba Fred era twakola naye emirimu mingi.
Mu kukula kwange nali sili muntu wa kwejalabya nnyo era kyanyamba okutereka akasente kange, okutuusa bwe nafuuka omutembeeyi we mijoozi oba ziyite (T-Shirts), omulimu gwe natandika ne nsimbi 20,000/= zokka.
Wano natandika okunoonya sente n’obumalirivu obwekitalo, kubanga nali nkyakuumye ekirooto kyange eky’okudda mu ssomero, era mukama nanyamba ne nfunamu obusente obwegasa ne wabaawo muganda wange Sonko Misuseera eyansomera eby’okusuubula ente mu lufula.
Bwe natuuka mu lufula ekyamazima nasanga abaana eri bakozesa sente nnyingi ze saalina mu kiseera ekyo, ne bampa amagezi okutandikira mu kusala ebyenda byente, gwe nakola era ne ngula essimu yange eyasooka, olwo nenfuukira ddala musajja wa mulembe.
Neyongerayo n’omulimu gw’okusala ebyenda era negumpeera ddala sente, ne ntandika n’okutikka ente ezange nga nzireeta mu lufula e Kampala.
Ssimbwa afuuka atya munnamawulire
Natandika okufuka ekirowoozo ky’okukola ku Radio, era lumu ne ngenda ku Radio ya Dembe FM ne nsangayo omukulu Bills Ndaboijere gwe baayitanga bbuto ddene nangezesa naye nantegeeza nti baali tebasobola kuntwala ekiseera ekyo.
Neeyongerayo ku Family Radio gye nasanga Omubaka Lukyamuzi David Kalwanga mu kiseera ekyo ye yali akuulira ebiwerezebwa ku mpewo era nampa amagezi okweyunga ku kitongole kye birango ekya Radia nange kye nakola, era ne tunoonya ebirango nga omwezi gwagenda okuggwako nga nze nsinze okuleeta ensimbi ennyingi mu kkampuni.
Oluvanyuma neegatta ku Prime Radio era eyali agikulira mwami Moses Malege nampa omulimu mu kitongole kye birangone nkola emirimu gyonna bulungi, kyokka nga yadde nali nkola ne Radio naddayo mu Owino era ne nziramu okusuubula engoye nga bwe nkola ne gya Radio.
Prime Radio yampa omukisa okusoma Diploma mu mawulire era naddayo e Nkulagirire ne nkimayo empapula zange ne nzikubaku enfuufu era ne bampa ekifo ku Ttendekero lya Prime institute of applied Technology ne nkola Diploma yange mu mawulire nagenda okuvaayo nga nkuguse mu mawulire.
Mukwano gwange Kalwanga yeyunga ku Radio ya Dembe era nampita tukole ffembi yadde nga nali nkyakola ku Prime era nga baali bampadde ne Pulogulaamu eyayitibwanga Akezimbira, Pulogulaamu nagisigaza naye emirimu gy’obakitunzi ne ngitwala ku Dembe okuva olwo obulamu bwange bwonna ne bukyuka.
Ssimbwa ne Kalwanga bafuna ekilowoozo ky’okukoma okukozesebwa
Twegatta ne tutandikawo kkampuni etunda ebintu ebigaanye okutambula ku katale, era ne tukwata ku makkampuni mangi agaali galemereddwa okutambuza ebintu ku katale ke ggwanga, agasinga ne gadda engulu.
Nasalawo okuddayo mu ngoye era neegatta ku basuubuzi b’omuKikuubo ne ntandika okusuubula engoye okuva emitala wa Mayanja eno gye nafunira ekirowoozo ky’okwesogga eby’obufuzi, kubanga nage nayagala nzijeko ku lujjuliro nga omusuubuzi amanyi ebiluma basuubuzi banange.
Nga nkola egyange nakizuula nti abasubuzi mu Kampala banyigirizibwa nnyo kyokka nga tewali muntu ayinza kutuusa ddoboozi lyabwe eri abakulu ne baliwulira, nga abasinga bekomomma ebizibu ne bibanyiga nga tewali ayamba, olumu ne bafiirwa ne nsimbi mpitirivu.
Ssimbwa abe Nakifuma bamumanyidde ku mazzi
Bwogenda mu kitundu kye Nakifuma n’oyogera ku linnya Ssimbwa abasinga bakubuuza nti owa mazzi?? kino kijjawo olw’akawefube gwe ndiko mu kitundu kyange okusobola okufunira abantu baffe amazzi amayonjo.
Nakizuula nti amazzi kyali kizibu nnyo mu kitundu kino, naye kati omulimu we gutuuse bangi bajja kuganyulwa.
Singa mpebwa omukisa okukiikirira abantu baffe abe Nakifuma essira ngenda kuliteeka nnyo ku by’abusuubuzi kubanga abantu baffe bambi bafuba okukola kyokka tebafunamu olw’emisolo emingi egibabinikibwa.
Nja kufuba okulaba nga ebintu abantu bye balina okufuana okuva mu nkola za Gavumenti zonna zibatuukako okugeza nga emmwanyi, ente, obubizzi, ebitooke ne bilala.
Eddagala mu malwaliro kintu kikulu nnyo, Enguudo, Amazzi amayonjo nayeye nokusingira ddala okulwanirira abasuubuzi.
Ssimbwa musajja ewa kisinde kya People Power era bwaba ayogera ensonga ze tatera nnyo kwogera ku bibiina bya bufuzi ebiri mu ggwanga.
Do you have a story in your community or an opinion to share with us: Email us at editorial@watchdoguganda.com


c: text/html

text:
Cranes Yeetegekedde Ttiimu Ya Mali
Tiimu y’eggwanga the Cranes yakuzannya ne Mali mu mupiira gwabwe ogunasembayo mu mpaka za Africa Cup eziyindira e Gabon ku lw’okusatu lwa sabiiti eno.
Okwawukanako n’emipiira ebiri egyasooka gyebazanyira mu kibuga Port Gentil, guno gwakubera mu Oyem ekibuga ekyesude ekibuga ekikulu era otambulirawo kumpi esaawa bbiri namba ku nnyonyi nga ovude Mu Port Gentil.
Tulina ebifanyi bya cranes ng’etuuka mu Oyem ng’eno gyebasisinkanye n’eyaliko omusambi wa Arsenal era nga y’emuduumizi wa Togo Emmanuel Adebayor.

robotstxt: allowed

filter: keep


text:
Amyuka sipiika wa Parliament Thomas Tayebwa mu butongole atandise emirimu gye ng’omumyuka wa sipiika, era yakubiriza olutuula lwa parliament olusookedde ddala okuva lweyalondebwa wiiki ewedde kulwokutaano.
Tayebwa yazze mu kifo kya Anita Among eyalondeddwa n’asuumuusibwa ku kifo kya sipiika,ng’adda mu bigere bya Jacob Oulanyah eyafudde.
Mu bubaka bwe eri ababaka obusookedde ddala ng’akubiriza parliament, Tayebwa asabye ababaka nti mu kiseera kino nga parliament ekungubaga, tegenda kubeera nabudde bungi.
Abasabye okwanjula ebizibu ebiruma abalonzi mu bitundu byebakiikirira eri sipiika oba omumyuka balabe bwebigonjoolwa nti kubanga entuula zigenda kubeera ntono ddala .
Thomas Tayebwa alagidde minister w’ebyensimbi nti ku lwokuna lwa wiiki eno, ayanjule mu parliament embalirira y’eggwanga ey’omwaka gweby’ensimbi 2022/2023, nga bwegenda okugabanyizibwa mu bitundu by’eggwanga.
Tayebwa era alagidde goverment okukozesa olutuula olwo,okwanjulira parliament ennongosereza mu mateeka agafuga emisolo, kisobozese obukiiko bwa parliament okugeetegereza mu budde obutono obusigaddeyo.
Mu lutuula luno era government esabye parliament eyise ennyongereza y’embalirira ya shs kawumbi 1.8b, ezinaasaasanyizibwa mu nteekateeka y’okuziika abadde sipiika Jacob Oulanyah.


text:
Akakiiko ke byokulonda kateedewo nga 9 omwezi guno ku Monday ejja abesimbyewo ku bwa President okutandikirako okukuba kampeyini.
Enkya ya leero, akakiiko lwe kamalirirza enteekateeka yokunsusulamu abagala okwesimbawo ku kifo kyo bwa President mu nteekateeka eyatadnise olunaku lwe ggulo ku ttendekero lye Kyambogo University.
Mu basuubirwa okusunsulwamu enkya ya leero kuliko, Omubaka Robert Kyagulanyi owa National Unity Platform, Patrick Amuriat owa FDC, Nobert Mao owa DP, Joseph Kabuleeta wamu ne Willy Mayambala, ne Fred Mwesigye, wabula nga bano tebamanyikiddwa nnyo
Ensonda mu kakiiko zitegezzezza CBS nti oluvanyuma lwokumaliriza okusunsulamu abagenda okwesimbawo ku bwa President olweggulo lya leero, Ssentebe wa kakiiko ke byokulonda Omulamuzi Simon Byabakama agenda kulangirira ennaku zokutandikirako kampeyini zo bwa President wamu nobukwakulizo obulina okugobererwa mu kampeyini zinno.
Omwogezi wa kakiiko ke byokulonda, Paul Bukenya, ategezzezza CBS nti enteekateeka zokususulamu abantu abalala abagenda okwesimbawo olwa leero ziwedde era nga basuubira abo abagenda okusunsulwamu okugoberera ebiragiro wamu na mateeka agatereddwawo akakiiko ke byokulonda ne Ministry ye byobulamu okutangira okusasaanya ekirwadde kya COVID 19.
Wabula, Bukenya alabudde abao abatalina bisanyizo ebyaalambikibwa mu mateeka ge byokulonda kwo bwa president obutamalira akakiiko ke byokulonda budde kubanga kalina ebyokukolako ebirala bingi.
Ebyo nga bikyali awo, ebyokwerinda byongedde okunyezebwa mu bitundu bye Kampala ne Wakiso okutangira abantu abayinza okutataganya enteekateeka zo kusunsulamu olwe bigendererwa byaabwe.
Akulira ebikwekweto mu Police, Edward Ochom, gyebuvuddeko yategezzezza nti Poliisi tegenda kukkiriza muntu yenna alowooza okukola efujjo okutatagaanya enteekateeka za kakiiko ke byokulonda.
Bo, abe kibiina kya Forum for Democratic Change, bamaliriziza enteekateeka zokwanjula Patrick Amuriat Oboi eri akakiiko ke byokulonda wadde Poliisi ekedde kuzingako kitebe kye kibiina kino nga nabamu ku bawagizi be kibiina bakwatiddwa.
Amyuka omuwandisi omukulu wa FDC, Harold Kaija agambye nti Poliisi okuzingako ekitebe kyaabwe tekigenda kubalemesa kuwerekera Patrick Amuriat e Kyambogo nga aba NRM bwebekuuze oluanku lwe ggulo nga President YowerI Museveni asunsulwamu.
Agava e Magere, omubaka Kyagulanyi ng’ali wamu ne mukyalawe Barbie Kyagulanyi Itungo nga wetwogerera bino nga bava waka wabula \basoose okwogerako nabaana baabwe nebabasibirira entanda.
Kyagulanyi era asoose kusabirwa esaala omwaana Kityo Alex amanyiddwanga pastor muto eyamusabira mu mwaka 2017 bweyaali anoonya akalulu akamuwangusa ekifo kyobubaka bwa parliament ,era mu saala ya pastor muto eno,asabidde Kyagulanyi ssentamu ebbanga lyonna okwesiga mukama Katonda
Okusinziira ku kulambika Police kweyawa omubaka ono kungeri gyagenda okutambulamu okutuuka e Kyambogo ,ono oluva e Magere agenda kuyita ku mbuzi bwaatyo e kisaasi ,Ntinda stretcher road olunamutuusa ku spear motors ,wanaava okutuuka e Kyambogo ewali emikolo gyokusunsula
Ye Joel Ssenyonyi omwogezi wekibiina kino akukulumidde ebitongole byebyokwerinda olwokuwamba ebintu byekibiina kino,naagamba nti kyewunyisa bwabadde agenda e Magere,abebyokwerinda bawambye manvuuli zabadde nazo
Ku Bantu abagenda okuwerekera omubaka ono aabanokoddwaayo kuliko munnamateeka era president wekibiina kya JEEMA Asuman Basalirwa ,omubaka wa Busiro East Medard Lubega Ssegona ,Joel Ssenyonyi nabalala
Ate embeera ya bukenke e Kamwokya nga Omub aka Robert Kyagulanyi yeteekateeka okugenda e Kyambogo okusunsulwamu.
…Bo, abakulembeze be kibiina kya DP mu Disitulikiti ye Kyotera basazewo obutwagira Pulezidenti wa DP Nobert Mao kukifo kya Pulezidenti mukulonda okubindabinda nga bagamba nti yalwawo okusaalwo ku nsonga eno.
Bano okusalawo kuno babadde mulukiiko olw’abakulembeze ba DP awamu nabo ab’esimbyewo ku kkaadi ya DP mu Disitulikiti ye Kyotera ng’ababadde kukifo ekisanyukirwamu ekya Sport Highway mukibuga Kalisiizo.
Ssentebe wa DP e Kyotera Tom Balojja agamba nti kyebagala kwekukyusa obukulembeze nga abali ku ludda oluvuganya.
Omwogezi wa DP e Kyotera Robert Muyimbwa agambye nti ekyakolebwa jjuuzi okuba ng’abaali ba derigeeti kyokka n’ebatakirizibwa kugenda Gulu muttabamiruka kyabalaga nti ekibiina ky’ababoola.
Bano begase kube Sembabule, Bukomansimbi ne Lwengo nabo abalangiridde okuwagira Kyagulanyi.
Wabula, omwogezi wa DP Okoler agamba nti Mao basalawo dda nti Mao alina okwesimbawo mu mbeera yonna.


text:
Nga August 4, 2020, ekifo ekiterekebwamu ttani za ammonium nitrate nga 2750 ezaali ziterekeddwa mu ngeri etali ya bulabe ku mwalo gw’e Beirut, Lebanon kyakuma omuliro ne kitandika okubwatuka okw’amaanyi okwali kwa waggulu okwasaanyaawo ebitundu ebinene eby’ekibuga eky’edda.𝐁𝐞𝐢𝐫U𝐭 2020
Luganda – Oluganda
Leero twogera ku nkyukakyuka, okuyiiya n’okwettanira.
Tv ya langi bwe yafuluma mu Italy mu myaka gya 1970, ab’obuyinza mu kitundu kino baasazaamu TV ezisinga nga bagamba nti tezikola kugezesa kumala era nti ziyinza okuba ez’obulabe eri abalabi. Mpozzi baali batuufu, mpozzi nedda. Ensonga eri nti yali tekinologiya atabangula gavumenti gwe yagezaako okulungamya kubanga tebaagitegeera.
Ekyokulabirako ekirala ye yintaneeti.
Magineeti Namuziga w’Enneewulira – . Oluganda
Ekintu ekiyitibwa electromagnetic induction. Etteeka lya Faraday – Luganda
Ekintu ekiyitibwa electromagnetic induction kyazuulibwa Michael Faraday ne Joseph Henry, ebivudde mu kugezesa okwasooka okulaga ekintu ekiyitibwa electromagnetic induction bifulumizibwa mu 1931 nga Faraday. Ekintu ekiyitibwa electromagnetic induction kiri mu kulabika kwa vvulovumenti y’amasannyalaze agaleetebwa n’akasannyalazo akaleetebwa mu nkulungo esaliddwako ensengekera ya magineeti ekyukakyuka mu kiseera. Okugezesa okwangu okulaga ekintu kino kulagiddwa mu kifaananyi 1. Tulina koyilo ku nkomerero zaayo gye tuyunga miliamita nga tukola ekiyungo ekiggaddwa. Tuleeta magineeti mu bitundu ebiriraanye nkulungo eno. Singa magineeti eba ewummudde, ammeter telaga current yonna. Singa magineeti etambuzibwa okudda emabega wakati w’okukyuka kwa koyilo empiso ya ammeter ekyama ekiraga okubeerawo mu nkulungo ya koyilo akasannyalazo akayitibwa induced current ekiraga nti enkola eno (coil + magnet) yeeyisa nga jenereta y’amasannyalaze, vvulovumenti y’amasannyalaze okulabika nga bayitibwa voltage induced electric motors.


text:
Amawulire
Abatalina mirimu betaaga obuyambi bwa gavumenti
Ivan Ssenabulya
November 15th, 2021
Bya Benjamin Jumbe
Ekitongole ekivunanyizibwa ku kutegekera egwanga ekya National Planning Authority kisabiddwa okuvaayo, okutema empenda ezobuliwo okuyamba abantu abatalina mirimu, abagifiirwa mu muggalo gwa ssenyiga omukambwe.
Okusinziira ku kitongole kino, mu kulagula kwabwe obwa buli wiiki ku mbeer yekirwadde kya ssenyiga omukambwe, ebibalo byabalwadde aba buli lunnaku bigene bikendeera era byakwongera okukendeera.
Kinajjukirwa nti mu kwogera kwe okwasembayo ku kirwadde kya ssenyiga omukambwe, omukulembeze wegwanga Yoweri Museveni yasubiza nti ebyenfuna byegwanga byonna byakuggilwawo mu January omwaka ogujja 2022 abantu bebanamanya ne bwebanaaba tebagemeddwa.
Wabula alipoota eyefulumiziddwa aba Sauti Za Wananchi, oluvanyuma lwokunonyereza kwebakoze eraga nti omuntu 1 ku buli bantu 10, nga 8% tebalina mirimu, baasigala mubwa ssemugayaavu.
Embeera eno okusinga eri mu bibuga, ku 10% tenga mu byalo ebibalo byimiridde ku 7%.
Abatalina mirimu 4 ku 10 abakola 39% bagambye nti besigama ku buyambi bwa mikwano gyabwe.


text:
Olukiiko olufuzi olw’ekibiina kya Nrm lwerwalagidde okulonda kuno kuddibweemu era luno lwaalagidde amyuuka ssentebbe wekibiina kino mu ggwanga Hajji Moses Kigongo okulangirira nokulondoola okulonda mu kitundu kye Nyabushozi.
Okulonda mu kibuga Arua kugenda kukolebwa mu cells 3 ezaalimu okusika omuguwa kweebyo ebyaasooka okulangirirwa ku kifo kyomubaka omukyala anaakwatira ekibiina kino bendera okukikirira ekibuga Arua Songa ekitundu kye Nyabushozi kigenda kuddamu okulonda kyonna anaakwatira ekibiina kino bendera ku kifo kyomubaka owa Nyabushozi.
Mu kitundu kye Nyabushozi embiranye eyamaanyi eri wakati wa Col Fred Mwesigye ne Wilson Kajwengye eyakawanya ebyaalangirirwa
Emanuel Dombo director webyamawulire ku kitebbe kyekibiina kino agambye nti abantu bonna abakwaatibwaako ensonga mu kibiina kino basindiikiddwa mu bitundu ebyo okukola ku nsonga zonna okuli naabo abanatunula mu okwemulugunya singa wabaawo abawaakanya ebinaava mu kamyuufu kano


text:
Uganda Police Force evuddeyo netegeeza nga abebyokwerinda abalwanyisa obutujju bwebakoze ekikwekweto nga 4-11-2021 ku ssaawa nga ttaano n’ekitundu ez’ekiro bwebakoze ekikwekweto ku maka ga Kaggwa Umar abadde akwese omu kubalowoozebwa okubeera omutujju eyategeerekese nga ye Muwonge Yusuf 28 nga ono alina akakwate ku bbomu z’e Komamboga, Ttula Kawempe mu bbaasi ya Swift Safaris.
Amaka gano gasangibwa Kireka Bbira Village, Nakaboga Parish, mu Wakiso. Poliisi egamba nti Muwonge yadduse nga abebyokwerinda tebanakola kikwekweto naleka emabega bbomu enjingirire. Abebyokweringa bagiteguludde nga basanzeemu; ‘electronic detonator’, ‘main charges’, amasasi ga bberingi, emisumaali, amanda, n’ebirala. Eno yabadde yefaananyiriza ezatulikira e Ttula Kawempe, Komamboga ne mu bbaasi ya Swift safaris.


text:
3034 Views
Verse 1 Obulungi bwo obwo busonsomola Bulinga na ddagala Bw'oseka bw'oti nze ne ntagala Amaaso ne mpagala Mbeera saagala yadde akusemberera Mbeera njagala ng'otudde awo, We nkulabira Gwe babe, njagala ombiite Nkubiite naawe ofune ne fear lady Njagala onneewe Nkwewe naawe ofune ne fear, aah Chorus Njagala okimanye nti yenze akusobola Era okimanye nti yeggwe abisobola Katonda yatonda (Yatonda) Yatonda (Yatonda ggwe) Katonda yatonda (Yatonda) Yatonda ggwe Verse 2 Head, shoulders, knees and toes Buli ssaawa bimbuuza gwe My heart, my brain, my life girl Byonna byonnna bimatira ggwe Ono nno gwe mbawaanira Munnayuganda ssi na mumerika Bw'ayogera, ye tananaagira Ssente alina, ebya yala tomubuulira Onvulumula kikumi kinaana ssi bya kagaali Mu by'omukwano wankuba blow ma ma darling Onfumita buyiso omukwano gwo gwa alaali Lord have mercy Chorus Njagala okimanye nti yenze akusobola Era okimanye nti yeggwe abisobola Katonda yatonda (Yatonda) Yatonda (Yatonda ggwe) Katonda yatonda (Yatonda) Yatonda ggwe Verse 3 I want us to age like sweet wine (sweet wine) Not to die like sweetness (sweetness) No fight no fuss just sweet life, wowowo yeah Watoloka mu ggulu Ekyo ndi sure nteekawo okugulu Guno omutima mugumu Ne by'oyenda nsigala ndi wamu Naye ate onnyambanga ekyo nootakikola Ndi mukambwe ngya kubatta Sirina budde bukulimba Your love is all I need Chorus Njagala okimanye nti yenze akusobola Era okimanye nti yeggwe abisobola Katonda yatonda (Yatonda) Yatonda (Yatonda ggwe) Katonda yatonda (Yatonda) Yatonda ggwe
Advertisement
Yoola featuring Aroma | B2C Ent
3556 Views
Awo featuring David Lutalo | B2C Ent
5333 Views
Munda Awo | B2C Ent
4878 Views
Amattu Magule featuring Bebe Cool | B2C Ent
7412 Views
Freaky Love featuring Rabadaba X Weasel | B2C Ent
7354 Views
Gutujja featuring Rema Namakula | B2C Ent
26152 Views
No You No Life featuring The Ben | B2C Ent
30426 Views
Gutamiiza featuring Radio and Weasel | B2C Ent
13176 Views
Nyongera | B2C Ent
12158 Views
Kola | Daddy Andre
1359 Views
Oba Onfuna [Owebina] | Fixon Magna
1085 Views
Akageri featuring Recho Rey | Aybrah
2708 Views
Glorify You | Irene Namubiru
416 Views
Ntibula | Martha Mukisa
4566 Views
Personal | Zuli Tums
1137 Views
Advertisement


text:
Amawulire
Omulamazi afudde ngayakatuuka e Namugongo
Ivan Ssenabulya
May 30th, 2022
Bya Rita Kemigisa,
Omu ku balamazi okuva mu West Ankole Diocese, afudde bwebabadde batuuka ku kiggwa kyaba-Anglican e Nakiyanja.
Omugenzi ye Jackline Alinaitwe, abadde wamyaka 49, ngabadde mutuuze kukyalo Katerera mu disitulikiti ye Rubirizi.
Rev Sam Katagye, yeyakulembeddemu abalamazi abali mu 100 okuva mu West Ankole.
Rev Katagye mu kusooka, yategezezza nga bwebaasimbula nga 20 May nga gwemulundi gaabwe ogw’omunaana 8 nga balamaga.
Okujjukira abajulizi ba Uganda kuberawo buli nga 3 June buli mwaka.


text:
Omukubi wemiziki Ibrahim Mayanja abasinga gwebakazaako erya Big Eye atandise olutalo kumukulembeze wegwanga Yoweri Kaguta Museveni nga amulanga obutamusasula.
Akabanga akayise omuyimbi Big Eye yavayo nasaba Pulezidenti wegwanga Yoweri Kaguta Museveni okumuyambako kumbeera eyali emufukiidde ekizibu olwobwavu wabula wadde nga byaali bityo omukulu ono teyayambibwa.
Big Eye era yavaayo nalagira Museveni amusasule sente ze zeyakolerera oluvanyuma lwokukuba kampeyini ezaaleeta Museveni muntebe yobwa Pulezidenti mumwaaka gwa 2011, wadde nga byalibityo Fullfigure yavaayo nalagira Big Eye okuva ku Museveni kubanga mbu yali tayina kyeyamukoleera era nategeza nti mumwaaka gwa 2011, omuyimbi Ono Big Eye yali wololo wa Eddy Kenzo mbu olwensonga nti Eddy Kenzo ebisera ebyo yeyalina oluyimba olwaliiko olwa ‘Sitamina’.
Ebanga eriyise, Big Eye yali yagobebwa ku sitegi nga abakikola bebawagizi era nga kyaava kunsonga zokuwagira omukulembeze wegwanga Yoweri Kaguta Museveni.
Sabiti ewedde, oluvanyuma lwa gavumenti okuleeta amateeka amapya agagenda okulambika ensiike yebyokuyimba, Big Eye yavudeyo neyemulugunya kunsoga eno era nategeza nga bwagenda okuwagira Robert Kyagulanyi Sentamu abasinga gwebayita Bobi Wine mukalulu kobwa Pulezidenti wegwanga aka 2021 nga agamba nti ono yeka yasobola okutegeera ebizibu byabayitamu nga abayimbi.
Kinajukirwa nti omwaka oguwedde ogwa 2019, Omuyimbi Big Eye awamu ne King Micheal bafuna ente amakumi asaatu buli omu nga zino zabasakirwa omutegesi webivulu amanyikibwa nga Sabavulu Balam era nga azijja wa Pulezidenti wegwanga Yoweri Kaguta Museveni.


text:
Abantu basatu bafiiridde mu kabenje ka Bus akagudde ku luguudo oluva e Mbale okwolekera Soroti mu kiro ekikeesezza olwa leero, n’abalala 35 baduusiddwa mu ddwaliro nga bapooca n’ebisago.
Bus bbiri zitomereganye bwenyi ku bwenyi, kubaddeko Isuzu namba UAR 293/M eya kampuni ya Wanagon Coaches ne Nissan UAH 781/Z eya kampuni ya Gateway Bus services.
Akabenje kano kagudde ku kyalo Kachumbala mu district ye Bukedea,Bus ya Gateway ebadde eva e Soroti etomereganye ne ginaayo ebadde eva e Mbale.
Kigambibwa nti omugoba wa Bus ya Gate Way yaviiriddeko akabenje kano okubaawo, bwabadde agezaako okuyisiza mu kkoona, kyokka eno gyasanze Bus ya Wanagon naagitomera.
Ayogerera poliisi y’ebidduka mu ggwanga Faridah Nampiima, ategeezezza nti omugoba wa Bus ya Gateway adduseera nga batandise okumuyigga.
Omugoba wa Bus ya Wanagon ategeerekeseeko erya Rashid addusiddwa mu ddwaliro e Mbale wamu n’abasaabaze abalala okufuna obujjanjabi.
Bakaawonawo abalala naddala abakutuse amagulu batwaliddwa mu ddwaliro lya Kumi Orthopedic centre.


text:
Teach Yourself The Rituals Of Hajj And Umra
Recently Added ( Oluganda )
( Oluganda )
2017-09-19
Ekitabo kino kyekimu kubitabo ebivvuunule mu munkola empya eya islamhouse, era nga kivvuunula ekitabo ekirina omutwe ogugamba nti “Amakubo g’okunywerera ku ddiini ya Allah” ekya Shk. Muhammad swaleh al-munajjid, mu lulimi oluganda
( Oluganda )
2017-05-18
Ekitabo kino kyekimu kubitabo ebivvunule mu munkola empya eya islamhouse, era nga kivvunula ekitabo ekirina omutwe ogugamba nti “Obwetteeka bw’okugoberera sunnah za Nabbi n’okukaafuwala kw’oyo azitamwa” ekya Shk. Ibun Baazi, mu lulimi oluganda
( Oluganda )
2017-04-03
Ekitabo kino kyekimu kubitabo ebivvunule mu munkola empya eya islamhouse, era nga kivvunula ekitabo ekirina omutwe ogugamba nti “Ebyonona Obusiraamu” ekya Shk. Ibn Baazi, mu lulimi oluganda
( Oluganda )
2017-03-12
Yannyonnyola Shk. Mu musomo guno amakulu g’ebigambo bya Surat Lukumaan, n’ebyoyokuyiga ebigirimu
( Oluganda )
2017-02-21
Yannyonnyola shk.mu musomo guno amakulu ga tauba n’obukwakkulizo bwayo
( Oluganda )
2017-02-08
Yannyonnyola Shk. Mu musomo guno nti omusingi gwenzikiriza n’emirimu gyonna kukkirza nti teri kisinzibwa mubutuufu okujako Allah, ne Muhammad mubaka wa Allah.
( Oluganda )
2017-02-01
Yannyonnyola Shk. Mu musomo guno, nti kubimu ebiva mu fitina “ kwekubijjisa ekifaananyi ky’obusiraamu” nemiteeko gyabantu mukumanya ebintambula munsi mukiseera kyefinina
( Oluganda )
2017-02-01
Yannyonnyola Shk. Mu musomo guno,ekigendererwa kyomukkiriza munsi “Kusiimisa Allah” n’ekigendererwa kyatakkiriza kusiimisa mwoyogwe.
( Oluganda )
2017-02-01
Yannyonnyola Shk. Mu musomo guno akabi akali mukuzuula mu ddiini, n’ensonga mukaaga eziviirako okusasaana kwa bidi’a’t
( Oluganda )
2017-02-01
Yannyonnyola Shk. Mukatundu kano ensonga mukaaga mwezo eziviirako abantu okuyingira omuliro


text:
Minister w’ettaka mu ggwanga Judith Nabakooba awandiikidde Ssaabaduumizi wa Police Martin Okoth Ochola, alagire abasirikale be okufulumya obutambi bwa camera ku byaliwo, ng’ekisaawe kye Busaabala kisendebwa.
Minister Nabakooba okutuuka okuwa ekiragiro kino abadde Busaabala ngaali nábakulembeze mu district ye Wakiso, aba Municipality ye Makindye Ssabagabo saako abebyókwerinda mu kitundu.
Abaasenda ekisaawe kye kyalo bakikola budde bwa kiro ekyakessa ku lwókubiri lwa wiiki ewedde.
Mu lukiiko olwetabyemu minister Nabakooba n’abakulembeze abalala, abatuuze battotodde engeri ekisaawe kino gyekiyambye okutumbula ebitone,okutegekerako emikolo gya government Emizannyo gya Masomero nébintu ebirala.
Abakulembeze mu kitundu kino nga bakulembedwa Mayor wa Municipality eno Ssalongo Kabuzu Godfrey Ssemwanga, ssentebe we Gombolola ye Masajja Kiyaga John Baptist eyali Omubaka we kitundu kino Ssempala Emmanuel Kigozi Ssajjalyabeene, Omubaka we kitundu kino David Sserukenya, basabye Minister okunonyereza ku bamu ku bannabwe abekobaana n’ebitongole ebikuuma ddembe, nebatandika okutigomya ebyalo nókubabbako ettaka lyabwe.
Omubaka wa Gavumenti mu district ye Wakiso Justine Mbabazi alambise nti government esaanidde okukola ekisoboka okulwanyisa gogolimbo ayetobese mu bakulira akakiiko ake byettaka mu district ye Wakiso, nga yandiba nga yavaako ekibba ttaka mu bitundu bino.
Amyuka Omubaka wa government mu Municipality ye Makindye Ssabagabo Mark Bahengana, alambise nti okunonyereza okwakoleddwa kulaga nti abagambibwa okuba bannyini ttaka okuli ekisaawe kino, tebalina biwandiiko bituufu era abamu kubano baayitidwa okwetaba mu lukiiko luno okutangaaza abatuuze ku nsonga zaabwe nebatalabikako.
Wano Minister Judith Nabakooba wasinzidde nalagira Police okunonyereza bannyini Mmotoka ezakozesebwa okusenda ekisaawe kino bakwatibwe, nga ne Ministry bwekola okunonyereza ku bagambibwa okuba bannyini ttaka lino.
Bisakiddwa:Ssebuliba William


text:
Omwogezi wa Uganda Police Force CP Fred Enanga avuddeyo nategeeza nti abantu 35 abalumizibwa mu bbomu ezatulisibwa ku CPS ne Parliamentary Avenue mu Kampala basiibuddwa okuva mu Ddwaliro e Mulago nga bbo abasirikale ba Poliisi 2 bakyaliyo nga bakyafuna obujanjabi.
- Katikkiro ali mu bizinga asomesa ku mukenenya
- NUP tusaanye tugisiime – Hon. Cecilia Ogwal
- Mu Ssemateeka tetulina bamyuuka ba Ssaabaminisita
- Katikkiro asomesezza abayizi ku mpisa
- Ssentebe alangidde Bakansala be obutategeera
- Kitalo! Omutuuze atiddwa e Mityana
- Baminisita abekisiikirize batudde nebekubamu ttooci
- Cindy agobye omwana omuto ku siteegi


text:
Amawulire
Museveni wakwogerako eri eggwanga akawungeezi ka leero
Ivan Ssenabulya
August 14th, 2021
Bya Rita Kemigisa
Omukulembeze weggwanga YK Museveni wakwogerako eri eggwanga akawungeezi ka leero.
Okusinzira ku munnamawulire wa Museveni Lindah Nabusayi, wakwogera kunsonga ezebyokwerinda
Okwogerako kugidde mu kaseera nga wakayita omwezi gumu gwokka bukya gavt etongoza kawefube owokugyako abakaramoja emmundu ne kigendererwa ekyokutebenkeza emirembe mu kitundu.
Era okwogerakwe kugidde mu kaseera nga okulwanagana kuzeemu buto okubalukawo mu ggwanga eryokumuliraano erya south Sudan newankubadde baali bakola endagano eyokuza emirembe mu mwaka gwa 2018, kino nno kiteeka ebyokwerinda bye ggwanga lino mu matiga.
Museveni era asuubirwa okwogera kunsonga ezikwata ku ttaka lya mailo eryogeza bannauganda mu kitundu ekya masekati ebisongovu.
Ono asuubirwa nokwogera ku kukwatibwa kwa Kanyumiza ku social media Lumbuye.


text:
48
Okugabana kw’Ettaka
1 “Gano ge mannya g’ebika:
“Ku nsalo ey’Obukiikakkono, okuva ku nnyanja n’okuyita mu kkubo Agekusulooni okutuuka awayingirirwa mu Kamasi n’okutuuka Kazalenooni ekiri ku nsalo y’e Ddamasiko ku luuyi olw’Obukiikakkono okuliraana Kamasi, okuva ku luuyi olw’ebuvanjuba okutuuka ku luuyi olw’ebugwanjuba, gwe guliba omugabo gwa Ddaani.
2 N’okuliraana Ddaani okuva ku luuyi olw’ebuvanjuba okutuuka ku luuyi olw’ebugwanjuba guliba mugabo gwa Aseri.
3 N’okuliraana Aseri okuva ku luuyi olw’ebuvanjuba okutuuka ku luuyi olw’ebugwanjuba guliba mugabo gwa Nafutaali.
4 N’okuliraana Nafutaali okuva ku luuyi olw’ebuvanjuba okutuuka ku luuyi olw’ebugwanjuba guliba mugabo gwa Manase.
5 N’okuliraana Manase okuva ku luuyi olw’ebuvanjuba okutuuka ku luuyi olw’ebugwanjuba guliba mugabo gwa Efulayimu.
6 N’okuliraana Efulayimu okuva ku luuyi olw’ebuvanjuba okutuuka ku luuyi olw’ebugwanjuba guliba mugabo gwa Lewubeeni.
7 N’okuliraana Lewubeeni okuva ku luuyi olw’ebuvanjuba okutuuka ku luuyi olw’ebugwanjuba guliba mugabo gwa Yuda.
8 “Okuliraana Yuda okuva ku luuyi olw’ebuvanjuba okutuuka ku luuyi olw’ebugwanjuba gwe guliba omugabo gwe muligaba ng’ekirabo eky’enjawulo. Obugazi guliba mayilo munaana, n’obuwanvu okuva ku luuyi olw’ebuvanjuba okutuuka ku luuyi olw’ebugwanjuba guliba ekipimo kye kimu, ng’ogumu ku migabo gy’ebika. Mu makkati g’ekitundu ekyo we waliba ekifo ky’Awatukuvu.
9 “Omugabo ogw’enjawulo gwe muligabira Mukama guliba obuwanvu mayilo munaana n’obugazi mayilo ssatu. 10 Omugabo ogwo ogwawuddwako guliba gwa bakabona era guliba mayilo munaana obuwanvu ku luuyi olw’ebuvanjuba, n’obugazi mayilo ssatu ku luuyi olw’Obukiikakkono, n’obugazi mayilo ssatu ku luuyi olw’ebugwanjuba n’obuwanvu mayilo munaana ku luuyi olw’Obukiikaddyo. Mu makkati g’ekitundu ekyo we waliba ekifo ky’Awatukuvu wa Mukama. 11 Ekifo ekyo kiriba kya bakabona abaatukuzibwa bazzukulu ba Zadooki, abaamperezanga n’obwesigwa ne batawaba ng’abaana ba Isirayiri bwe baakola, era ng’Abaleevi abalala bwe banvaako. 12 Kiriba kirabo kyabwe eky’enjawulo ekiggiddwa ku mugabo ogwawuddwa ku nsi, ekifo ekitukuvu ennyo okuliraana ekitundu ky’Abaleevi.
13 “Okuliraana ekitundu ekya bakabona, Abaleevi balifuna omugabo, obuwanvu mayilo munaana n’obugazi mayilo ssatu. Obuwanvu bwonna buliba mayilo munaana n’obugazi mayilo ssatu. 14 Tebateekwa kukitunda newaakubadde okukiwaanyisa; wadde okuggyamu ebibala ebisooka eby’omu nsi kubanga kitukuvu eri Mukama.
15 “Ekitundu ekirifikkawo ekiweza obuwanvu mayilo munaana n’obugazi mayilo emu kiriba kifo kya bulijjo eky’ekibuga, okuzimbamu ennyumba. Ekibuga kiriba wakati wakyo, 16 era ebipimo byakyo biriba ku luuyi olw’Obukiikakkono mayilo emu n’ekitundu ne ku luuyi olw’Obukiikaddyo mayilo emu n’ekitundu, ne ku luuyi olw’ebuvanjuba mayilo emu n’ekitundu, ne ku luuyi olw’ebugwanjuba mayilo emu n’ekitundu. 17 Ekifo ekiri ebbali w’ekibuga kiriba n’ebipimo byakyo; ku luuyi olw’Obukiikakkono mita ebikumi bibiri mu nkaaga, ne ku luuyi olw’Obukiikaddyo mita ebikumi bibiri mu nkaaga, ne ku luuyi olw’ebuvanjuba mita ebikumi bibiri mu nkaaga, ne ku luuyi olw’ebugwanjuba mita ebikumi bibiri mu nkaaga. 18 Ekitundu ekirifikkawo okuliraana omugabo omutukuvu, kiriba obuwanvu mayilo ssatu ku luuyi olw’ebuvanjuba ne mayilo ssatu ku luuyi olw’ebugwanjuba, n’ebibala byamu bye biriba emmere y’abakola mu kibuga. 19 Abakola mu kibuga baliva mu bika byonna ebya Isirayiri. 20 Ekifo kyonna awamu kiriba kyenkana obuwanvu n’obugazi ze mayilo munaana buli luuyi. Ekyo kye kiriba ekirabo eky’enjawulo eky’omugabo omutukuvu, awamu n’ettaka ly’ekibuga.
21 “Ekitundu ekirifikkawo ku njuyi zombi ez’omugabo omutukuvu n’ettaka ly’ekibuga biriba bya mulangira. Okugenda mu Buvanjuba ekimu kiriba mayilo munaana ez’omugabo omutukuvu okutuuka ku nsalo ey’Ebuvanjuba, n’ekirala okudda mu Bugwanjuba kiriba mayilo munaana okutuuka ku nsalo ey’Ebugwanjuba. Ebifo ebyo byombi okuliraana emigabo egy’ebika biriba bya mulangira. Omugabo omutukuvu, awamu n’Awatukuvu wa yeekaalu, biriba wakati wakyo. 22 Ekitundu ky’Abaleevi n’ettaka ly’ekibuga biriba wakati mu kitundu ky’omulangira. Ekifo ky’omulangira kiriba wakati w’ensalo ya Yuda n’ensalo ya Benyamini.
23 “N’ebika ebirala birigabana bwe biti:
“Okuva ku luuyi olw’ebuvanjuba okutuuka ku luuyi olw’ebugwanjuba, gwe guliba omugabo gwa Benyamini.
24 N’okuliraana ensalo ya Benyamini okuva ku luuyi olw’ebuvanjuba okutuuka ku luuyi olw’ebugwanjuba, guliba mugabo gwa Simyoni.
25 N’okuliraana ensalo ya Simyoni okuva ku luuyi olw’ebuvanjuba okutuuka ku luuyi olw’ebugwanjuba, guliba mugabo gwa Isakaali.
26 N’okuliraana ensalo ya Isakaali okuva ku luuyi olw’ebuvanjuba okutuuka ku luuyi olw’ebugwanjuba, guliba mugabo gwa Zebbulooni.
27 N’okuliraana ensalo ya Zebbulooni okuva ku luuyi olw’ebuvanjuba okutuuka ku luuyi olw’ebugwanjuba, guliba mugabo gwa Gaadi.
28 N’okuliraana ensalo ya Gaadi ku luuyi olw’Obukiikaddyo, ensalo eriba kyenkanyi okuva ku Tamali n’etuuka ku mazzi ag’e Meribasukadeesi, n’okutuukira ddala ku Nnyanja Ennene, ye Meditereniyaani.
29 “Obwo bwe butaka bw’oligabanya ng’omugabo mu bika bya Isirayiri, era egyo gye giriba emigabo gyabwe,” bw’ayogera Mukama Katonda.
Emiryango egy’Ekibuga
30 “Gino gye giriba emiryango egy’ekibuga egifulumirwamu:
“Okuva ku luuyi olw’Obukiikakkono, obuli mayilo emu n’ekitundu obuwanvu, 31 emiryango girituumibwa ng’ebika bya Isirayiri bwe biri. Era emiryango egy’oluuyi olwo giriba esatu, omulyango ogwa Lewubeeni, n’omulyango ogwa Yuda n’omulyango gwa Leevi.
32 Ne ku luuyi olw’ebuvanjuba obuli mayilo emu n’ekitundu obuwanvu, emiryango giriba esatu: omulyango ogwa Yusufu, n’omulyango ogwa Benyamini, n’omulyango ogwa Ddaani.
33 Ne ku luuyi olw’Obukiikaddyo obuli mayilo emu n’ekitundu obuwanvu, emiryango giriba esatu: omulyango ogwa Simyoni, n’omulyango ogwa Isakaali, n’omulyango ogwa Zebbulooni.
34 Ne ku luuyi olw’Obugwanjuba obuli mayilo emu n’ekitundu obuwanvu, emiryango giriba esatu: omulyango ogwa Gaadi, n’omulyango ogwa Aseri, n’omulyango ogwa Nafutaali.
35 “Okwetooloola ekibuga waliba mayilo mukaaga obuwanvu.
“N’erinnya ly’ekibuga okuva mu kiseera ekyo liriba: ‘Mukama Katonda ali omwo.’ ”


text:
Amawulire
E ssembabule abalunzi balajaana kwa Nkwa
Ivan Ssenabulya
October 2nd, 2021
Bya prossy kisakye,
Abalunzi mu district ye Sembabule balaajanide gavumenti okubaduukirira mu bwangu ebataase ku kizibu kyenkwa
Bano nga bakulembeddwamu Niwatawa Ronald asangibwa kukyalo Kaliza mu mawogola North mu district ye Sembabule baloopede amyuka sentebe wa NRM mu Buganda Kiwanda Suubi mu kawefube gwaliko okulambula abalimi kwosa nabalunzi mu kampeyini ya Kisoboka.
Bano bagambye nti enkwa zino zibaleetedde enddwade endala nyinji nyo mu bisolo byabwe ng’ate byebatunulide okufunamu ekigulira magala edibba.
Kiwanda bano abagumizza nti gavumenti mu kiseera kino etudde okusalawo entono ku bizibu nga bino ebiluma abalimi nabalunzi.


text:
5578 Views
Verse 1 Bakuwaana butasiima ngezaako Ndozaako You can't try me and end on a sample I'll be the one you go die for Bye weyisaako osubwa Omutimagwo ewange gye gusangibwa Bonna be bamu okyanyumya Naye mu mutima muli okyavuya Kati nze tompimira Mpa buwi mukwano tompimira Bw'onva ku near Terina kuwera centimeter, eh Omukwano gukufuna Ne bw'odduka ne weekukuma Bambi tompimira Nze mpa buwi mukwano tompimira aah Chorus Nze mbuuza Olinda ki olinda bide? Ng'obeera o??amba ninde Olinda ki olinda bide? Babe, olinda ki olinda bide? Gw'obeera o??amba ninde Olinda ki olinda bide? Verse 2 Nze mbuuza What are you waiting for? Olinda queen lw'alidda? Aah biveeko ebyo Jangu nkulage laavu bw'ewooma Kagobako ttepo Naye okalya dda kadda dda Baby nze agamba Nga nkwagala nnyo why don't you see? If you just don't feel May be you wanna set me free Bambi tompimira Nze mpa buwi mukwano tompimira aah Chorus Nze mbuuza Olinda ki olinda bide? Ng'obeera o??amba ninde Olinda ki olinda bide? Babe, olinda ki olinda bide? Gw'obeera o??amba ninde Olinda ki olinda bide? Verse 1 Repeat Gwe bw’oba eyo Bakuwaana butasiima ngezaako Ndozaako You can't try me and end on a sample I'll be the one you go die for Bye weyisaako osubwa Omutimagwo ewange gye gusangibwa Bonna be bamu okyanyumya Naye mu mutima muli okyavuya Babe, Lydia Jazmine Dokta Brain composition dis Butamagical Yeah yeah yeah Lyrics by mp3jaja.com Chorus Nze mbuuza Olinda ki olinda bide? Ng'obeera o??amba ninde Olinda ki olinda bide? Babe, olinda ki olinda bide? Gw'obeera o??amba ninde Olinda ki olinda bide? Olinda ki? Babe, yeah Nze mbuuza Olinda ki? Olinda ki? Olimba Yeaah Uuuh Olinda ki? Babe eh eh
Advertisement
I Love You Bae | Lydia Jazmine
1068 Views
Akaaba featuring Face Off | Lydia Jazmine
4372 Views
Mpanirira | Lydia Jazmine
3104 Views
Olindaki | Lydia Jazmine
5579 Views
Hit And Run | Lydia Jazmine
8294 Views
Oja Kunzita | Lydia Jazmine
4643 Views
You and Me featuring Daddy Andre | Lydia Jazmine
10412 Views
Drum | Lydia Jazmine
2305 Views
Tukumbe | Lydia Jazmine
2566 Views
Same Way feat Geo Steady | Lydia Jazmine
11460 Views
Kola | Daddy Andre
1244 Views
Oba Onfuna [Owebina] | Fixon Magna
1034 Views
Akageri featuring Recho Rey | Aybrah
2700 Views
Glorify You | Irene Namubiru
408 Views
Ntibula | Martha Mukisa
4556 Views
Personal | Zuli Tums
1133 Views
Advertisement


text:
Amawulire
Abasoma obwa Dokita batadde wansi ebikola lwa mbeera mwebakolera
Ivan Ssenabulya
November 8th, 2021
Bya Prossy Kisakye,
Abasawo abakyali mu kutendekebwa, wansi wekibiina mwebegattira ki Federation of Uganda Medical Interns (FUMI) basazeewo okussa wansi ebikola, okutuusa ng’ekiragiro ky’omukulembeze weggwanga kitereddwa mu nkola.
Ng’ennaku z’omwezi 17 mu May wa 2021, bateeka wansi ebikola nga bbanaja gavumenti okulongoosa embeera mwebakolera nokwongeza ku nsako yabawe eyabuli mwezi.
Kati nga 1 June, omukulembeze weggwanga Yoweri K. Museveni yasisinkana abakulembeze b’abayizi n’abasubiza okwongeza ensako yaabwe okuva ku mitwalo 75 okutuuka ku bukadde 2 nekitundu nasuubiza n’okuetereeza ebirala byebaali bemulugunyako, wabula byonna tebikolebwanga.
Bwebabadde bogera ne bannamawulire mu Kampala, pulezidenti wékibiina kino Mary Lilian Nabwire, agambye nti byonna byebatukako mu nsisinkano eyo byakomawo era byali byoya byanswa.
Kati kino agambye nti kye kyababagudde okukaanya baddemu okuteeka wansi ebikola okutuusa nga abavunanyizibwa bakoze kunsonga zabwe.


text:
Amawulire
Baagala kunzijako ntebe- Lukwago
Ali Mivule
November 7th, 2013
Loodi meeya Erias Lukwago agamba nti wakusigala ng’alwanira entebe y’obwa loodimeeya gy’agamba nti olukwe olugitwaala lwawedde
Lukwago agamba nti akitegeddeko nti oluvanyuma lw’okugaana okwetondera pulezident museveni , agenda kujjibwa mu ofiisi omwezi guno nga gavumenti ekozesa akakiiko akassibwaawo okunonyereza ku nneyisa ye.
Ono wabula agamba nti kino bagenda kukikola nga bayita mu kakiiko akamunonyerezaako.
Wabula aweze nti tajja kukkiriza wakiri okudda mu bantu okunoonya akaluluu.


text:
OKULWANAGANA MU BAYIZI: Aba S4 ne S.6 ku mbarara high basindikiddwa eka
Abayizi ba siniya four ne siniya six aba Mbarara high school basindikiddwa eka nga balangibwa kusiwuuka mpisa . Essomero liri mu kunoonyereza ekyatanudde abayizi bano okulwanagana, ekyalese abayizi 11 nga balumiziddwa era nebaweebwa n’ebitanda mu ddwaliro lye Ruharo. Kigambibwa nti bino byonna byavudde ku amyuka akulira abayizi eyabonerezza omu ku bayizi ba siniya four nga amulanga kujolonga omuyizi wa siniya esooka, gweyalagidde okumukimira amazzi ag'okunaaba ekimanyiddwa ennyo nga bullying. Ezekeil Emitu, nga yakulira Poliisi mu bitundu bino ategeezeza nga okunoonyereza bwekugenda mu maaso ku nsonga eno.


text:
3458 Views
Nyabula Nyabula baaba Nyabula Nyabula nyabuyoo Nyabula Nyabula Akalulu, yeah, you heard right, uhaaha, Navio. (let's go) Njogereza njogereza, njogereza Njogereza akawaala ako'mukulu, olwa'leero njogereza Njogereza akawaala kegombye, njogereza Katulabe ekiva muyebilaka, olwa'leero njogereza. Njogereza njogereza, njogereza Njogereza akawaala ako'mukulu, olwa'leero njogereza njogereza akawaala kegombye, njogereza Katulabe ekiva muyebituli, olwa'leero njogereza. Omwana wakabaka, osaanye nompuliriza baby yoyayoya yoya nkuwerewo, ebyange sibilwisa yo baby amanya bampita Lubwama, nva mulugya lwa kigozi ndimuzukulu wa lubwama, siiga lya ndegeya, ahaa and you that know I'm on fire I'll give you what your heart desire you that I can take you hire Until the day I retire, higher Njogereza njogereza, njogereza Njogereza akawaala ako'mukulu, olwa'leero njogereza Njogereza akawaala kegombye, njogereza Katulabe ekiva muyebilaka, olwa'leero njogereza. Njogereza njogereza, njogereza Njogereza akawaala ako'mukulu, olwa'leero njogereza njogereza akawaala kegombye, njogereza Katulabe ekiva muyebituli, olwa'leero njogereza. Namaganda nze tombonyabonya, oweffumbe tondumya baby, nandyagadde nkunanike empeta kasita ebintu tobiwanvuya Ndimwana wa mpiisa nze banjulira banjulira ndi mukwata mpola njagala kutwaleko mumawanga ge'bweru kujje kukaalo nkulambuze ensi eno Days and nights, I'll be there for the coldest ones again in lights, you remain the chosen one, to my hands strife your supposed to come but you are hustler, your close to none. Njogereza njogereza, njogereza Njogereza akawaala ako'mukulu, olwa'leero njogereza Njogereza akawaala kegombye, njogereza Katulabe ekiva muyebilaka, olwa'leero njogereza. Njogereza njogereza, njogereza Njogereza akawaala ako'mukulu, olwa'leero njogereza njogereza akawaala kegombye, njogereza Katulabe ekiva muyebituli, olwa'leero njogereza. (Akalulu) This is a celebration man if you're in the reach of the dance floor, report Even if your at work man, stand up, don't worry about your boss I almost forgot to introduce myself, nayeee Njogereza njogereza, njogereza Njogereza akawaala ako'mukulu, olwa'leero njogereza Njogereza akawaala kegombye, njogereza Katulabe ekiva muyebilaka, olwa'leero njogereza. Njogereza njogereza, njogereza Njogereza akawaala ako'mukulu, olwa'leero njogereza njogereza akawaala kegombye, njogereza Katulabe ekiva muyebituli, olwa'leero njogereza. Hahaha, yeah, you what it is.
Advertisement
Nkwagala Omu featuring King Saha | Navio
4439 Views
Kola | Daddy Andre
1359 Views
Oba Onfuna [Owebina] | Fixon Magna
1085 Views
Akageri featuring Recho Rey | Aybrah
2708 Views
Glorify You | Irene Namubiru
416 Views
Ntibula | Martha Mukisa
4566 Views
Personal | Zuli Tums
1137 Views
Advertisement


text:
Omuyimbi Sylvia Kuliva afulumiza video yoluyimba lwe olupya lwebayita sweetheart mwalagidde omukwano eri omugaga ate nga ye Manager we Omukulu Kaye Richard nanyini Kaye Property Consultant.
Oluyimba lwa Sylvia Kuliva luno lwogera kumboozi yabagalana abaava mukweyita amanya gabwe nebatandika kweyita mannya ga love nga bweyayimba mu luyimba luno olwa ‘Sweetheart’
Sylvia Kuliva yayatikirira nnyo bweyayimba akayimba kebayita “Love meter’ akanyumira ennyo abagalana era nga bwebumu kubuyimba bwe obuwoomu obumuwadde etutumu.
“Akàyimba ka sweetheart nakayimbidde bawagizi bange olwensonga bamaze akabanga nga bansaba mbayiwemu akayimba ka love era nange sabajemedde kwekubakubira Kano aka sweetheart”, Sylvia Kuliva bwatyo bweyategezeza bweyabadde ayogerako nemunamawulire womukutu gwa Fremer Media.
Akàyimba ka sweetheart aka Sylvia Kuliva kalabireko wano


text:
Munna NUP Fred Nyanzi Ssentamu yavuganya ku kifo ky'omubaka wa Kampala Central Kooti ejulirwamu esazeewo omusango gwa munnaNUP Fred Nyanzi mwawakanyiza obuwanguzi bwa munna NRM Muhammad...Read more
Katikkiro Charles Peter Mayiga ng'akwasa omuyimbi David Lutalo emijoozi gy'emisinde gya Kabaka 2022 Katikkiro wa Buganda Charles Peter Mayiga akunze Obuganda bwonna okwongera okujjumbira okugula emijoozi...Read more
Ssaabawandiisi wa NUP David Lewis Lubongoya Police mu Kampala ekutte Ssaabawandiisi w’ekibiina kya NUP, ku musango gw’okutiisatiisa minister w’eby’obulamu Dr Jane Ruth Acheng. Lewis Lubongoya akwatiddwa...Read more
Katikkiro Charles Peter Mayiga (ataddeko mask) ng'alambula abalimi b'emmwanyi mu Bulemeezi Katikkiro wa Buganda Charles Peter Mayiga asabye abantu mu Buganda naddala abalimi bazzeewo ebibiina by'Obwegassi,...Read more
Abasirikale ba police ya Rwanda baliko omujjaasi wa DRC gwebakubye amasasi agamuttiddewo. Rwanda egamba nti omujaasi ono yasaze ensalo naayingira munda mu Rwanda naasasira amasasi mu basirikale ba police ya...Read more
Grenade Official Deus Ndugwa Omuyimbi Grenade Official agamba nti ekirooto kye kyakuwangula ku ngule eya Grammy award, era alina essuubi nti wakugiwangula ayongere okufuuka omuyimbi...Read more
Dr.Jane Ruth Aceng minister w'ebyobulamu ng'akwasibwa ambulance eziweereddwayo ekitongole kyensi yonna ekya UNFPA Ministry y’eby’obulamu emalirizza enteekateeka z’okusaawo ekitongole ekyawamu ekivunaanyizibwa ku mmotoka za Ambulance zonna...Read more
Ekika ky'Embwa n'Engo byebyagguddewo eza 2022 mu Bulemeezi Obwakabaka bwa Buganda bukutte obululu bw’ebibinja eby’emipiira gy’ebika egy’okubaka, era ebika byonna ebikakasiza okwetaba mu mpaka z’omwaka guno...Read more
Ministry y’eby’obulamu eragidde amasomero, n’abasawo abagenda okuyambako mu kugemesa abaana wakati w'emyaka 12-17 mu masomero, obutakaka kugema abaana nga tebasoose kufuna lukusa lwabazadde babwe. Amasomero by’ebimu ku bifo ebyanokoddwayo nti...Read more
Abamu ku bantu abetabye mu musomo gwa Cidi Uganda e Nakawa Alipoota ekwata ku nkola ya parish development model eraze nti entekateeka eno esinze kwenyigiramu bannabyabufuzi...Read more


text:
Balam 20
Endagaano Enkadde nʼEndagaano Empya
Abayisirayiri Balwana n’Ababenyamini
20 (A)Awo abaana ba Isirayiri bonna okuva ku Ddaani okutuuka ku Beeruseba wamu n’ensi ya Gireyaadi ne bakuŋŋaana mu maaso ga Mukama e Mizupa, nga bali omuntu omu. 2 (B)Abakulembeze b’abantu bonna mu bika byonna ebya Isirayiri ne batuula mu bifo byabwe mu kuŋŋaaniro ly’abantu ba Katonda, nga bawera abaserikale abaalina ebitala, emitwalo amakumi ana. 3 Awo abaana ba Benyamini ne bawulira nti Abantu ba Isirayiri bambuse e Mizupa. Abaana ba Isirayiri ne boogera nti, “Ekintu kino eky’ekivve bwe kiti, kyabaawo kitya?”
4 (C)Omuleevi bba w’omukazi eyattibwa n’addamu nti, “Natuuka e Gibea ekya Benyamini, ne mukazi wange, tusule eyo. 5 (D)Abasajja ab’e Gibea ne bangolokokerako mu kiro, ne bazingiza ennyumba gye twalimu, ne baagala okunzita. Kyokka ne bakwata mukazi wange ne bamusobyako n’afa. 6 (E)Kyennava ntwala mukazi wange ne musalaasala, ne mpeereza ebitundu bye mu buli kifo eky’omugabo gwa Isirayiri, kubanga baakola ekikolwa eky’obugwenyufu era eky’ekivve. 7 (F)Kaakano mmwe abaana ba Isirayiri mwenna, musaleewo eky’okukola.”
8 Awo abantu bonna ne bagolokoka nga bali omuntu omu, ne boogera nti, “Tewali muntu mu ffe aliddayo ewuwe. Tewali aliddayo mu nnyumba ye. 9 (G)Naye kaakano ekintu kye tulikola Gibea okumulwanyisa, kwe kumukubira akalulu. 10 Abantu kkumi ku bantu kikumi okuva mu bika byonna ebya Isirayiri, n’abalala kikumi ku bantu olukumi, n’abalala lukumi ku bantu omutwalo ogumu bagende bafunire eggye ebyetaago. Eggye bwe lirituuka e Gibea eky’e Benyamini balyoke bababonereze ng’ekikolwa kyabwe eby’obugwenyufu bwe kiri, kye baakola mu Isirayiri.” 11 (H)Awo abantu bonna aba Isirayiri ne bakuŋŋaana ne baba omuntu omu, ne balumba ekibuga.
12 Ebika bya Isirayiri ne bituma ababaka mu kika kyonna ekya Benyamini, nga babuuza nti, “Kikolwa ki eky’ekivve ekyakolebwa wakati mu mmwe? 13 (I)Kale kaakano muweeyo abasajja abaana b’ebikolwa ebitali bya butuukirivu abali mu Gibea tubatte, tuggyewo ekibi mu Isirayiri.”
Naye abaana ba Benyamini ne bagaana okuwuliriza eddoboozi ly’abaana ba Isirayiri. 14 Awo abaana ba Benyamini ne bakuŋŋaanira mu Gibea nga bava mu bibuga byonna, bagende balwanyise abaana ba Isirayiri. 15 Ku lunaku olwo, abaana ba Benyamini ne bavaayo okuva mu bibuga abasajja abalina ebitala emitwalo ebiri mu kakaaga. 16 (J)Mu bantu abo bonna mwalimu abasajja abalondemu lusanvu abakozesa kkono. Buli omu ku bo yayinzanga okuteeka ejjinja mu nvumuulo ekube oluviiri, n’atasubwa.
17 Abasajja ba Isirayiri, nga totaddeeko abava mu Benyamini, ne bakuŋŋaana abasajja abalwanyi abasitula ebitala, emitwalo amakumi ana. 18 (K)Abaana ba Isirayiri ne bagolokoka ne bayambuka e Beseri ne beebuuza ku Katonda nga bagamba nti, “Ani ku ffe alisooka okugenda okulwanyisa abaana ba Benyamini?” Mukama n’abaddamu nti, “Yuda yalisooka.”
19 Abaana ba Isirayiri ne bagolokoka mu makya ne basiisira okumpi ne Gibea. 20 Abasajja ba Isirayiri ne bagenda okulwanyisa Benyamini, n’abasajja ba Benyamini ne basimba ennyiriri okulwanyisa abasajja ba Isirayiri e Gibea. 21 (L)Abaana ba Benyamini ne bava mu Gibea ne batta abasajja ba Isirayiri emitwalo ebiri mu enkumi bbiri mu lutalo ku lunaku olwo. 22 Naye abantu bazzaamu abasajja ba Isirayiri amaanyi, ne baddayo ne basimba ennyiriri mu kifo mwe baali ku lunaku olwasooka. 23 (M)Awo abaana ba Isirayiri ne bambuka ne bakaabira Mukama okutuusa akawungeezi. Ne beebuuza ku Mukama nti, “Tuddeyo tulwanyise baganda baffe abaana ba Benyamini?” Mukama n’abaddamu nti, “Mugende mubalwanyise.”
24 Ku lunaku olwokubiri Abayisirayiri ne basembera okulwanyisa Ababenyamini. 25 (N)Ababenyamini ne bavaayo ne balumba okuva e Gibea, ne batta abaana ba Isirayiri abalala omutwalo gumu mu kanaana mu lutalo ku lunaku olwo olwokubiri; Abayisirayiri abo bonna baalina ebitala.
26 (O)Awo abaana ba Isirayiri bonna n’abantu bonna, ne bambuka okulaga e Beseri, ne bakaabira Mukama Katonda ne batuula eyo mu maaso ge ne basiiba olunaku olwo okutuusa akawungeezi, lwe baawaayo ebiweebwayo ebyokebwa n’ebiweebwayo olw’emirembe mu maaso ga Mukama. 27 (P)Abaana ba Isirayiri ne beebuuza ku Mukama Katonda, kubanga essanduuko ey’endagaano ya Katonda yaliyo mu biro ebyo, 28 (Q)nga Finekaasi mutabani wa Eriyazaali, muzzukulu wa Alooni yaweereza mu maaso ga Mukama Katonda. Ne bamwebuuzaako nga bagamba nti, “Tuddeyo tulumbe baganda baffe abaana ba Benyamini oba tetuddayo?” Mukama n’abaddamu nti, “Mugende kubanga enkya nzija kubagabula mu mukono gwammwe.”
29 (R)Awo Abayisirayiri ne bateegera ku njuyi zonna eza Gibea. 30 Ku lunaku olwokusatu abaana ba Isirayiri ne bambuka okulwanyisa abaana ba Benyamini ne basimba ennyiriri nga boolekedde Gibea ng’olulala. 31 (S)Abaana ba Benyamini ne bavaayo okubalwanyisa ne basikirizibwa okuva mu kibuga, ne batandika okukuba n’okutta ng’olulala, nga bava ku luguudo olumu okudda e Beseri, ne ku lulala oludda e Gibea mu nnimiro. Ne batta abasajja Abayisirayiri ng’amakumi asatu.
32 (T)Abaana ba Benyamini bwe baagambanga nti, “Tubawangula nga luli bwe kyali ku mulundi ogwasooka,” Abayisirayiri bo ne beeteesa nti, “Tuddeyoko emabega, tubasikirize okubaggya mu kibuga badde mu nguudo.” 33 (U)Abasajja bonna aba Isirayiri ne bava mu nnyiriri zaabwe mu bifo byabwe, ne badda e Baalutamali. Abayisirayiri abaateega ne bafubutuka okuva mu bifo byabwe mu ttale erya Gibea. 34 (V)Awo abasajja omutwalo gumu abaalondebwa okuva mu Isirayiri yonna, ne balumba Gibea ne waba okulwana okw’amaanyi, Ababenyamini ne batamanya nti akabi kabajjidde. 35 (W)Awo Mukama Katonda n’awangula Benyamini mu maaso ga Isirayiri, era ku lunaku olwo abaana ba Isirayiri ne batta Ababenyamini bonna abaalina ebitala, abasajja emitwalo ebiri mu enkumi ttaano mu kikumi. 36 (X)Abaana ba Benyamini ne balaba nga bakubiddwa.
Abasajja ba Isirayiri ne bakolera Ababenyamini ekkubo, nga bo Abayisirayiri beesize abateezi be baali batadde okumpi ne Gibea. 37 (Y)Abaali bateeze ne badduka ne beesogga mu Gibea, ne basaasaana ne batta abaakirimu bonna. 38 (Z)Abasajja ba Isirayiri baali balagaanye n’abaateega nti abateezi bwe banaanyoosa omukka omungi mu kibuga, 39 (AA)abasajja ba Isirayiri abali mu ddwaniro banaakyuka. Mu kiseera ekyo Ababenyamini baali batanudde okukuba n’okutta abasajja ba Isirayiri ng’amakumi asatu, nga luli olwasooka.
Ne bagamba nti, “Ddala ddala tubawangudde nga mu lutalo luli olwasooka.” 40 (AB)Naye omukka bwe gwatandika okunyooka, ekibuga kyonna nga kigya, Ababenyamini ne bakyuka okutunula emabega, laba, ng’ekibuga kyonna kikutte omuliro. 41 Abasajja ba Isirayiri ne babakyukira. Abasajja ba Benyamini ne batya bwe baalaba ng’akabi kabajjidde. 42 Kyebaava badduka abasajja ba Isirayiri nga baddukira mu ddungu, kyokka olutalo ne lubayinza. Buli eyadduka okuva mu bibuga n’afiira wamu nabo. 43 Abayisirayiri ne bazingiza Ababenyamini, ne babagoba okutuukira ddala ku buvanjuba bw’e Gibea we butandikira. 44 (AC)Abasajja abalwanyi abazira Ababenyamini abaafa baali omutwalo gumu mu kanaana. 45 (AD)Ababenyamini bwe baddukira mu ddungu nga boolekedde olwazi lwa Limoni, Abayisirayiri ne batta enkumi ttaano ku bo. Abayisirayiri ne bongera okubagobera ddala okutuuka e Gidomu, era n’eyo ne battirayo abasajja enkumi bbiri.
46 Bwe batyo Ababenyamini bonna abaafa ku lunaku olwo, baali emitwalo ebiri mu enkumi ttaano, bonna abo nga basajja bazira. 47 Naye abasajja lukaaga be baddukira mu ddungu okwolekera olwazi lwa Limoni, ne babeera eyo okumala emyezi ena. 48 (AE)Abasajja ba Isirayiri ne bakyuka ne baddayo eri abaana ba Benyamini ne batta buli kintu ekyali mu kibuga, ne batta ensolo, ne batta buli muntu gwe baasanga mu bibuga byonna bye baalaba, ne babikumako omuliro.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Aba UNRA Bakunyiziddwa ku Kkampuni Z'aba China
Akakiiko akalondoola entambula y’emirimu mu bitongole bya gavumenti katadde abakungu b’ekitongole kya UNRA ku ninga bannyonyole ensonga lwaki babadde beekobana okusasula obuwumbi bw’ensimbi eri kkampuni gyebataakolagana nayo mu mulimu gwonna.
Ababaka bakunyizza abakungu bano ku nsimbi ezaali ez’okuzimba oluguudo lw’e Kanoni –Sembabule n’olwa Hoima-Katunguru nga kigambibwa nti ensimbi zaawebwa kkampuni y’aba China abataali mu contract ate n’omulimu nebatagukola bulungi.


text:
Omukulembeze wekibiina kya National Unity Platform Robert Kyagulanyi Ssentamu yekkokodde enguudo embi eziri mu bendobendo lya West Nile zagambye nti zigootaanyiza enteekateeka ye eyokunoonya akalulu era, bwaatyo asabye abantu mu district ye Obongi gyasookedde olwaleero bamulonde abawonye ennaku yenguudo embi zagambye nti ziremye gavument ya NRM okukola emyaka 35 gyemaze mu buyinza.
Robert Kyagulanyi Ssentamu nga weziweredde saawa munnaaana abadde yakatuuka mu district emu yokka eye Obongi ku district esatu zaalina okutalaaga olwaleero okuli Moyo ne Adjuman.
Robert Kyagulanyi ssentamu asinzidde mu district ye Obongi naagamba nti newankubadde yakedde mu bunyonyi okuva mu districy ye Yumbe eri kinnya nampindi ne district ye Obongi , kimutwaalidde asaawa mpitirivu okutuuka mu district ye Obongi mu kifo kyabadde alina okusisinkaniramu abalonzi olwenguudo embi ennyo.
Kyagulanyi agamba nti katonda abayambye nekiba nti obudde nebibeera nti bubadde bwamusana singa bibadde biseera nga byankuba tebandisobodde kutuuka, era ono yewuunyiza enguudo gavument zeyeewana nazo nti ekoze mu kitundu kya West Nile gyeziri.
Ono oluvudde mu Obongi ayolekedde district ye Moyo wabula olugendo lwe luzeewo omukoosi okumala esaawa nnamba nekitundu olwoluguudo olukulu oludda mu district ye Moyo okubooga olwamazzi agaalusalako.
Emmotoka ennene zokka zezisobodde okusomoka amazzi gano agawezaako kilometer nnamba era abamu bakozeseza maato agaasibwaako abatuuze okusomoka okutuuka emitala..
Emmotoka okuli ezabannamawulite nazo tezisobodde kusomoka mazzi gano ekiretedde olugendo okusanyalala okumala akaseera.
Kyagulanyi mukwogerako nebannamawulire ku mbeera eno, agambye nti enguudo nga zino zandibadde zikolebwa wabula ensimbi ezandizokoze zibbibwa mu buli bwenguzi nokusaasaanyizibwa ku bintu ebitayamba ggwanga nga okugula ebyokulwanyisa ebyolutatadde ate ebikozesebwa okulwanyisa abawakanya gavument


text:
Gula Okuva
Sasula Ne
Ebbeeyi ya buli Bitcoin
Engeri y`okugula Bitcoin ne Cash App
Cash App ye waleti y`oku mutimbagano era app esasulirwako ekusobozesa okusindika n`okufuna ssente mbagirawo eri aba famire n`emikwano. Era ekusobozesa okukkiriza okusasula kw`essimu ne kkaadi ku lwa bizinensi yo n`okusindika ssente mu akaawunti yo eya bbanka.
Ku katale ka Paxful aka muntu-ku-muntu, kati osobola okugula Bitcoin ne Cash App. Goberera bugoberezi emitendera gino okufuna BTC zo:
- Yingira mu Paxful – Ggulawo akaawunti yo eya Paxful oba ggulawo empya. Okwewandiisa ku Paxful kikuweesa waleti ya Bitcoin eyiyo awatali kusasula ssente zeyongeramu.
- Londa engeri yo ey`okusasula – Londa Cash App ng`engeri y`okusasula okukuleetera olukalala lw`ebivuganyo byonna ebikkiriza engeri y`okusasula eno. Era osobola okujjuzaamu omuwendo gw`oyagala okufulumya okusunsulamu ebivuganyo ebitakwatagana nagwo. Oyagala okumanya Bitcoin mmeka z`onoofuna? Gezaako Akabaziso kaffe aka Bitcoin.
- Zuula ekivuganyo ekirungi – Yita mu lukalala lw`ebivuganyo era okakase nti osooka okukola okunoonyereza. Weetegereze okubeerako kwe, obubonero bw`obumanyifu bwe, ebyafaayo by`omutunzi mu busuubuzi, n`ebintu ebirala ebiringa ebyo. Bw`ozuula ekivuganyo ekirungi ekirabika nga kimatiza, weekebejje obukalu bw`omutunzi n`obwegendereza nga tonnatandika busuubuzi.
- Kkiriza obukalu era otandike obusuubuzi – Bw`oba ng`ogula Bitcoin ng`okozesa Cash App, bulijjo tegeka $Cashtag yo n`obukakafu bw`okusasula okusobozesa obugulanyi obulungi. Abatunzi abamu era bayinza okukwetaagisa okuwaayo kkopi ya kaadi y`Endagamuntu yo n`ebiwandiiko ebiralala okukakasa ebikwogerako. N`olwekyo ba mwetegefu okusabibwa ebintu ng`ebyo. Obusuubuzi nga butandise, goberera ebyokugoberera by`omutunzi. Kimanye nti Paxful ekozesa enkola y`ensibo ekwata Bitcoin y`omutunzi okutuusa ng`obugulanyi buwedde okukutaasa obufere obuyinza okubaawo. Obusuubuzi nga bugguse bulungi, ojja kufuna Bitcoin butereevu mu waleti yo eya Paxful.
Wano ku Paxful, tukifuula kyangu era ekitaliimu buzibu okugula BTC ng`okozesa Cash App. Okumanya ebisingawo ku kugula Bitcoin ku kibanja kyaffe, beera wa ddembe okukebera ensulo yaffe ey`amagezi oba tuukirira ttiimu y`abayambi baffe.


text:
Eryato eribadde litisse abasaabaze libidde mu Nnyanja Nalubaale mu bizinga by’e Kalangala n’omuwendo gw’abantu abatanategeerekeka mu kiro ekikeesezza olwaleero.
Kigambibwa nti eryato lino eribadde mu mbeera mbi libadde lisaabaze abantu okuva ku mwalo gw’e Kasenyi mu Katabi Town Council, mu Disitulikiti y’e Wakiso nga libwatwala ku kizinga Kisaaba mu Disitulikiti y’e Kalangala.
Okusinziira ku Bavubi bagamba nti eryato lirabika lyafunye obuzibu oluvannyuma lwobutimba obwabadde butegeddwa okukwata ebyennyanja okuggwa mu yingina yaalyo. Moses Musiitwa nga yomu ku bavubi ku mwalo gw’e Kasenyi agamba eryato lyabidde wakati w’e Bizinga Lukuba ne Misenyi oluvannyuma lwokukubwa omuyaga ogw’amaanyi. Okusinziira ku Bavubi bagamba nti ennyanja ebaddeko omuyaga ogw’amaanyi okuva olwomukaaga lwa wiiki ewedde nga guleeta amayengo agamaanyi ku nnyanja nga balowooza nti kiyinza okuba nga kyekyavuddeko eryato okubbira.
Musiitwa agamba nti yadde nga waliwo abavubi abatuuse amangu okutaasa naye tebalina gwebazudde nga kirowoozebwa nti abasabaze abamu bandiba nga basimatusse nebaddukira ku jjinja eddene eriri mu kitundu ekyo akabenje wekagudde.
Ye Ssentebe wa LC5 owa Kalangala, Rajab Ssemakula ne Julius Kawalya, omu ku batuuze bagamba nti eryato lyandiba nga lyabidde n’abasaabaze 20 kuba abamu bavuddeko ku mwalo gw’e Lukuba mu Kalangala.
Ssemakula agamba nti abamu ku basaabaze ababadde bagenda e Kisaaba bavuddeko ku lyato lino nebakozesa booda booda olw’embeera yobudde eyabadde embi.
Ssemakula ayongerako nti waliwo abantu abali ku mayinja agenjawulo mu nnyanja nga bagezaako okubataasa babagyeyo naye nga mu kaseera kano tebamanyi bameka abafudde. Neyabadde agolomola eryato kigambibwa nti naye yasimatuse.
Courtesy Photo
Share.


text:
Obufumbo n'Okwegatta
- Mukama Katonda n'aleetera omuntu otulo tungi, ne yeebaka; n'amuggyamu olubiriizi lumu, n'azzaawo ennyama mu kifo kyalwo. Mukama Katonda n'azimba olubiriizi, lw'aggye mu muntu, okuba omukazi, n'amuleeta eri omuntu. Omuntu n'ayogera nti Ono nno lye ggumba erivudde mu magumba gange, ye nnyama evudde mu nnyama yange: naye anaayitibwanga mukazi, kubanga aggiddwa mu musajja. Omusajja ky'anaavanga aleka kitaawe ne nnyina, ne yeetaba ne mukazi we: nabo banaabanga omubiri gumu.- Olubereberye 2:21-24
- Adamu n'amanya Kaawa mukazi we; n'abeera olubuto, n'azaala Kayini, n'ayogera nti Mpeereddwa omusajja eri Mukama. ...Adamu n'amanya nate mukazi we; n'azaala omwana ow'obulenzi, n'amutuuma erinnya lye Seezi: Kubanga Katonda yandagiririra ezzadde eddala okudda mu kifo kya Abiri; kubanga Kayini yamutta.- Olubereberye 4:1, 25
- Mukama n'abonyaabonya Falaawo n'ennyumba ye n'ebibonoobono ebikulu olwa Salaayi mukazi wa Ibulaamu. Falaawo n'ayita Ibulaamu, n'ayogera nti Kino kiki ky'onkoze? kiki ekyakulobera okumbuulira nga ye mukazi wo?- Olubereberye 12:17-18
- Salaayi, mukazi wa Ibulaamu, n'atamuzaalira baana: era yalina omuzaana, Omumisiri, erinnya lye Agali. Salaayi n'agamba Ibulaamu nti Laba nno, Mukama anziyizza okuzaalanga; nkwegayiridde, yingira eri omuzaana wange, mpozzi ndifuna abaana mu ye. Ibulaamu n'awulira eddoboozi lya Salaayi. Salaayi, mukazi wa Ibulaamu, n'atwala Agali, Omumisiri, muzaana we, Ibulaamu bwe yali yaakamaze emyaka ekkumi okutuula mu nsi ya Kanani, n'amuwa Ibulaamu musajja we okuba mukazi we.- Olubereberye 16:1-3
- N'ayogera nti Sirirema kukomawo w'oli ekiseera bwe kiridda; era, laba, Saala mukazi wo alizaala omwana ow'obulenzi. Saala n'awulira mu mulyango gw'eweema, eyali ennyuma we. Ibulayimu ne Saala baali bakaddiye, era nga bayitiridde obukadde; so nga Saala takyabeera ng'empisa ey'abakazi bw'eri. Saala n'aseka munda ye, ng'ayogera nti Nga mmaze okukaddiwa ndisanyuka, era ne mukama wange ng'akaddiye?- Olubereberye 18:10-12
- Onani n'ategeera ng'ezzadde teririba lirye; awo olwatuuka bwe yayingira eri omukazi wa muganda we, n'agafuka wansi, aleme okuwa muganda we ezzadde. N'ekigambo kye yakola kyali kibi mu maaso ga Mukama: n'oyo n'amutta.- Olubereberye 38:9-10
- Toyendanga.- Okuva 20:14
- Teweegombanga ennyumba ya muntu munno, teweegombanga mukazi wa muntu munno, newakubadde omuddu we, newakubadde omuzaana we, newakubadde ente ye, newakubadde endogoyi ye, newakubadde buli kintu ekya muntu munno.- Okuva 20:17
- Tobikkulanga ku nsonyi za musika wa nnyoko: ze nsonyi za kitaawo. ... So tosulanga na muka muliraanwa wo, okweyonoona naye.- Ebyabaleevi 18:8, 20
- N'omuntu anaayendanga ku mukazi w'omusajja omulala, anaayendanga ku mukazi wa muliraanwa we, omwenzi omusajja n'omwenzi omukazi tebalemanga kuttibwa. ...Era omusajja bw'anaasulanga n'omusajja, nga bwe yandyebase n'abakazi, bombi nga bakoze eky'omuzizo: tebalemanga kuttibwa; omusaayi gwabwe gunaabanga ku bo.- Ebyabaleevi 20:10, 13
- Tebawasanga mukazi mwenzi,oba aliko empitambi; so tebawasanga mukazi eyagobebwa bba: kubanga mutukuvu eri Katonda we.- Ebyabaleevi 21:7
- Era anaawasanga omukazi nga tannamanya musajja. Nnamwandu oba eyagobebwa oba aliko empitambi, omwenzi, abo tabawasanga: naye omuwala atamanyanga musajja ow'oku bantu be gw'anaawasanga.- Ebyabaleevi 21:13-14
- Eryo lye tteeka ery'obuggya, omukazi ng'afugibwa bbaawe bw'anaakyamanga n'ayonooneka: oba omwoyo ogw'obuggya bwe gunajjiranga omusajja, n'akwatirwa mukazi we obuggya; awo anaateekanga omukazi mu maaso ga Mukama, ne kabona anaamukoleranga etteeka eryo lyonna:- Okubala 5:29-30
- Omusajja yenna bw'awasanga omukazi, n'ayingira gy'ali, n'amukyawa, n'amuwawaabira eby'ensonyi, n'amuleetako erinnya ebbi, n'ayogera nti Nawasa omukazi ono, kale bwe nnamusembesera, ne ssimulabako bubonero bwa butamanya musajja: awo kitaawe w'omukazi ne nayina ne balyoka baddira obubonero bw'omuwala oyo obw'obutamanya musajja ne babuleetera abakadde b'ekibuga mu mulyango: kitaawe w'omuwala n’agamba abakadde nti Omusajja ono namuwa mwana wange okumuwasa, naye amukyaye; era, laba, amuwawaabidde eby'ensonyi, ng'agamba nti Saalaba mu mwana wo bubonero bwa butamanya musajja; era naye obubonero bw'omwana wange obw'obutamanya musajja buubuno. Kale ne bayaliira ekyambalo mu maaso g'abakadde b'ekibuga.- Ekyamateeka 22:13-17
- Omusajja bw'atwalanga omukazi n'amuwasa, kale olunaatuukanga, bw'ataaganjenga n'akatono mu maaso ge, kubanga alabye ku ye ekitali kirungi, anaamuwandiikiranga ebbaluwa ey'okumugoba, n'agimuwa mu ngalo ze; n'amugoba mu nnyumba ye:- Ekyamateeka 24:1
- Dawudi n'akubagiza Basuseba mukazi we n'ayingira gy'ali n'asula naye: n'azaala omwana ow'obulenzi n'amutuuma erinnya lye Sulemaani. Mukama n'amwagala;- 2 Samwiri 12:24
- Naye Abiya n'afuuka ow'amaanyi, n'awasa abakazi kkumi na bana n'azaala abaana ab'obulenzi amakumi abiri mu babiri n'ab'obuwala kkumi na mukaaga.- 2 Ebyomumirembe 13:21
- Mukazi wo aliba ng'omuzabbibu ogubala mu nju ez'omunda mu nnyumba yo: Abaana bo ng'amatabi g'omuzeyituuni nga beetooloola emmeeza yo.- Zabbuli 128:3
- Ensulo yo ebeerenga n'omukisa; Era sanyukiranga omukazi ow'omu buvubuka bwo. Ng'ennangaazi ekwagala n'empeewo ekusanyusa, Amabeere ge gakumalenga mu biro byonna; Era osanyukirenga bulijjo okwagala kwe.- Engero 5:18-19
- Bw'atyo bw'abeera ayingira eri omukazi wa munne; Buli amukomako talirema kubonerezebwa.- Engero 6:29
- Ayenda ku mukazi talina kutegeera: Ayagala okuzikiriza obulamu bwe ye ye akola bw'atyo.- Engero 6:32
- Alaba omukazi okumufumbirwa alaba ekirungi, Era afuna okuganja eri Mukama.- Engero 18:22
- Ennyumba n'obugagga bwe busika obuva eri bakitaabwe: Naye omukazi omutegeevu ava eri Mukama.- Engero 19:14
- Beeranga ku nnyumba waggulu awafunda Olemenga okubeera n'omukazi omuyombi mu nnyumba engazi.- Engero 21:9
- Beeranga n'omukazi gw'oyagala n'essanyu ennaku zonna ez'obulamu bwo obutaliimu bw'akuwadde wansi w'enjuba, ennaku zo zonna ezitaliimu: kubanga ogwo gwe mugabo gwo mu bulamu, ne mu kutegana kwo kw'otegana wansi w'enjuba.- Omubuulizi 9:9
- Annywegere n'okunywegera kw'akamwa ke: Kubanga okwagala kwo kusinga omwenge obulungi.- Oluyimba lwa Sulemaani 1:2
- Omukono gwe ogwa kkono guli wansi w'omutwe gwange, N'omukono gwe ogwa ddyo gunkutte.- Oluyimba lwa Sulemaani 2:6
- Amabeere go gombi gali ng'abalongo ababiri abaana b'empeewo, Abaliira mu malanga. .... Osanyusizza omutima gwange mwannyinaze, mugole wange Osanyusizza omutima gwange n'eriiso lyo erimu, N'omukuufu ogumu ogw'omu bulago bwo. Okwagala kwo nga kulungi mwannyinaze, mugole wange Okwagala kwo nga kusinga nnyo omwenge; N'amafuta go ag'omugavu nga gasinga nnyo eby'akaloosa eby'engeri zonna okuwunya obulungi!- Oluyimba lwa Sulemaani 4:5, 9, 10
- Yimba, ggwe omugumba, atazaalanga; baguka okuyimba oyogerere waggulu, atalumwanga kuzaala: kubanga abaana b'oyo atalina bba bangi okusinga abaana b'omukazi eyafumbirwa, bw'ayogera Mukama.- Isaaya 54:1
- Komawo, mmwe abaana abadda ennyuma, bw'ayogera Mukama; kubanga nze bbammwe: era ndibatwala nga nziya omu ku kibuga n'ababiri ku kika, ne mbaleeta e Sayuuni:- Yeremiya 3:14
- bw'ati bw'ayogera Mukama Katonda nti Kubanga empitambi yo yafukirwa ddala, n'obwereere bwo ne bubikkulwako olw'obwenzi bwo bwe wayenda ku baganzi bo; era olw'ebifaananyi byonna eby'emizizo gyo n'olw'omusaayi gw'abaana bo gwe wabawa; kale, laba, ndikuŋŋaanya baganzi bo bonna be wasanyuka nabo, n'abo bonna be wayagala, wamu n'abo bonna be wakyawa; okukuŋŋaanya ndibakuŋŋaanya okulwana naawe enjuyi zonna, era ndibabikkulira obwereere bwo, bonna balabe obwereere bwo.- Ezekyeri 16:36-37
- Mukama bwe yasooka okwogerera mu Koseya, Mukama n'agamba Koseya nti Genda owase omukazi ow'obwenzi n'abaana ab'obwenzi: kubanga ensi eyenda obwenzi obungi, ng'eva ku Mukama.- Koseya 1:2
- Muwoze ne nnyammwe, muwoze: kubanga si mukazi wange, so nange siri bba: era aggyewo obwenzi bwe okuva mu maaso ge, n'obukaba bwe okuva wakati w'amabeere ge;- Koseya 2:2
- Baagambibwa nate nti Omuntu bw'agobanga mukazi we, amuwanga ebbaluwa ey'okumugoba: naye nange mbagamba nti buli muntu agobanga mukazi we, wabula ogw'obwenzi ng'amwenzezza: n'oyo awasanga gwe baagoba, ng'ayenze.- Matayo 5:31-32
- n'agamba nti Omuntu kyanaavanga aleka kitaawe ne nnyina, yeetabe ne mukazi we; nabo bombi banaabanga omubiri gumu? obutaba babiri nate, naye omubiri gumu. Kale Katonda kye yagatta awamu, omuntu takyawulangamu.- Matayo 19:5-6
- Na buli muntu yenna eyaleka ennyumba, oba ba luganda, oba bannyina, oba kitaawe, oba nnyina, oba baana, oba byalo, olw'erinnya lyange, aliweebwa emirundi kikumi, era alisikira obulamu obutaggwaawo.- Matayo 19:29
- nga bagamba nti Omuyigiriza, Musa yagamba nti Omuntu bw'afanga, nga talina baana, muganda we addengawo awase mukazi we, azaalire muganda we ezzadde. ...Kubanga mu kuzuukira tebawasa, so tebafumbirwa, naye bali nga bamalayika mu ggulu.- Matayo 22:24, 30
- Ne bagamba nti Musa yakkiriza okuwandiikanga ebbaluwa ey'okugoba; alyoke agobebwenga. Naye Yesu n'abagamba nti Olw'obukakanyavu bw'emitima gyammwe kyeyava abawandiikira etteeka lino. Naye okuva ku lubereberye lw'okutonda, yabatonda omusajja n'omukazi. Omuntu kyanaavanga aleka kitaawe ne nnyina ne yeegatta ne mukazi we; nabo bombi banaabanga omubiri gumu: kale nga tebakyali babiri nate, wabula omubiri gumu. Kale Katonda kye yagatta awamu, omuntu takyawukanyanga.- Makko 10:4-9
- naye yennyini bw'anaanobanga ewa bba, n'afumbirwa omulala, ng'ayenze.- Makko 10:12
- Awo waaliwo Ana, nnabbi omukazi, omuwala wa Fanweri, ow'omu kika kya Aseri (yali Yaakamala emyaka mingi, yabeera ne bba emyaka musanvu okuva mu buto bwe,- Lukka 2:36
- Omuntu bw'akuyitanga ku mbaga ey'obugole, totuulanga mu kifo kya ku mwanjo, mpozzi waleme okubaawo akusinga ekitiibwa gw'ayise,- Lukka 14:8
- Baali nga balya, nga banywa, nga bawasa, nga bawayira, okutuuka ku lunaku Nuuwa lwe yayingira mu lyato, amataba ne gajja, ne gabazikiriza bonna.- Lukka 17:27
- Yesu ne yeegolola, n'amugamba nti Omukyala, bazze wa? tewali asaze kukusinga? Naye n'agamba nti Mpaawo muntu, Mukama wange. Yesu n'agamba nti Nange sisala kukusinga: genda; okusooka leero toyonoonanga lwa kubiri.- Yokaana 8:10-11
- Kubanga omukazi afugibwa bba ng'akyali mulamu; naye bba bw'afa, ng'asumuluddwa mu mateeka ga bba. Kale bwe kityo bba bw'aba ng'akyali mulamu bw'anaabanga n'omusajja omulala, anaayitibwanga mwenzi: naye bba bw'afa, nga wa busa eri amateeka, obutaba mwenzi bw'aba n'omusajja omulala.- Abaruumi 7:2, 3
- N'okugamba bagamba nga mu mmwe mulimu obwenzi, era obwenzi bwe butyo obutali ne mu b'amawaaga, omuntu okubeera ne mukazi wa kitaawe. Nammwe mwegulumizizza; so temwanakuwala bunakuwazi, oyo eyakola ekikolwa ekyo alyoke aggibwe wakati mu mmwe.- 1 Abakkolinso 5:1, 2
- Oba temumanyi ng'abatali batuukirivu tebalisikira bwakabaka bwa Katonda? Temulimbibwanga: newakubadde abakaba, newakubadde abasinza ebifaananyi, newakubadde abenzi, newakubadde abafuuka abakazi, newakubadde abalya ebisiyaga, newakubadde ababbi, newakubadde abeegombi, newakubadde abatamiivu, newakubadde abavumi, newakubadde abanyazi, tebalisikira bwakabaka bwa Katonda.- 1 Abakkolinso 6:9-10
- Eby'okulya bya lubuto, n'olubuto lwa bya kulya: naye Katonda alibiggyawo byombiriri. Naye omubiri si gwa bwenzi, naye gwa Mukama waffe; ne Mukama waffe avunaana omubiri: era Katonda yazuukiza Mukama waffe, era naffe alituzuukiza olw'amaanyi ge.- 1 Abakkolinso 6:13, 14
- Mwewalenga obwenzi. Buli kibi kyonna omuntu ky'akola kiri kungulu ku mubiri; naye ayenda akola ekibi ku mubiri gwe ye: Oba temumanyi ng'omubiri gwammwe ye yeekaalu y'Omwoyo Omutukuvu ali mu mmwe, gwe mulina eyava eri Katonda? nammwe temuli ku bwammwe; kubanga mwagulibwa na muwendo: kale mugulumizenga Katonda mu mubiri gwammwe.- 1 Abakkolinso 6:18-20
- Naye ku ebyo bye mwampandiikira; kirungi omusajja obutakwatanga ku mukazi. Naye, olw'obwenzi, buli musajja abeerenga ne mukazi we ye, na buli mukazi abeerenga ne musajja we ye.- 1 Abakkolinso 7:1, 2
- Omusajja asasulenga mukazi we ekyo ekimugwanira: era n'omukazi asasulenga bw'atyo omusajja. Omukazi tafuga mubiri gwe ye, wabula musajja we: era n'omusajja bw'atyo tafuga mubiri gwe ye, wabula mukazi we. Temumaŋŋananga, wabula mpozzi nga mulagaanye ekiseera, mulyoke mubeerenga n'ebbanga ery'okusabiramu, ate mulyoke mubeerenga wamu, Setaani alemenga okubakema olw'obuteeziyiza bwammwe.- 1 Abakkolinso 7:3-5
- Naye abatannafumbiriganwa ne bannamwandu mbagamba nti Kirungi bo okubeeranga nga nze. Naye oba nga tebayinza kweziyiza, bafumbiriganwenga: kubanga kye kirungi okufumbiriganwanga okusinga okwakanga. Naye abaamala okufuumbirwaganwa mbalagira, so si nze wabula Mukama waffe, omukazi obutanobanga ku musajja we (naye okunoba bw'anobanga, abeerenga awo obutafumbirwanga, oba atabaganenga ne musajja we); era n'omusajja obutalekangayo mukazi we.- 1 Abakkolinso 7:8-11
- Kubanga omusajja atakkiriza atukuzibwa na mukazi, n'omukazi atakkiriza atukuzibwa na wa luganda: singa tekiri bwe kityo, abaana bammwe tebandibadde balongoofu; naye kaakano batukuvu.- 1 Abakkolinso 7:14
- Naye njagala mmwe obuteeraliikiriranga. Atali mufumbo yeeraliikirira bya Mukama waffe, bw'anaasanyusanga Mukama waffe: naye omufumbo yeeraliikirira bya mu nsi, bw'anaasanyusanga mukazi we. Era waliwo enjawulo ku mufumbo n'omuwala. Atafumbirwa yeeraliikirira bya Mukama waffe, abeerenga mutukuvu omubiri n'omwoyo: naye afumbirwa yeeraliikirira bya mu nsi, bw'anaasanyusanga musajja we.- 1 Abakkolinso 7:32-34
- Omukazi asibibwa musajja we ng'akyali mulamu; naye musajja we bw'aba nga yeebase, nga wa busa afumbirwenga gw'ayagala; kyokka mu Mukama waffe.- 1 Abakkolinso 7:39
- Naye ebikolwa by'omubiri bya lwatu, bye bino, obwenzi, empitambi, obukaba, okusinza ebifaananyi, okuloga; obulabe, okuyomba; obuggya; obusungu, empaka, okweyawula, okwesalamu, ettima, obutamiivu, ebinyumu, n'ebiri ng'ebyo: nsooka okubabuulira ku ebyo, nga bye nnasooka okubabuulira, nti bali abakola ebiri ng'ebyo tebalisikira bwakabaka bwa Katonda.- Abaggalatiya 5:19-21
- Naye obwenzi n'obugwagwa bwonna n'okwegomba n'okwogerebwa tebyogerebwangako mu mmwe, nga bwe kigwanira abatukuvu- Abaefeeso 5:3
- Abakazi, muwulirenga babbammwe, nga bwe muwulira Mukama waffe. Kubanga omusajja gwe mutwe gwa mukazi we, era nga Kristo bw'ali omutwe gw'ekkanisa, bw'ali omulokozi ow'omubiri yennyini. Naye ng'ekkanisa bw'ewulira Kristo, n'abakazi bwe batyo bawulirenga babbaabwe mu buli kigambo. Abasajja, mwagalenga bakazi bammwe, era nga Kristo bwe yayagala ekkanisa, ne yeewaayo ku lwayo; 26 alyoke agitukuze ng'amaze okugirongoosa n'okuginaaza n'amazzi mu kigambo, alyoke agyereetere yennyini ekkanisa ey'ekitiibwa, nga terina bbala newakubadde olufunyiro newakubadde kyonna ekifaanana nga bino; naye ebeere entukuvu eteriiko bulema. Era bwe kibagwanidde bwe kityo abasajja okwagalanga bakazi baabwe bennyini ng'emibiri gyabwe bennyini. Ayagala mukazi we yennyini, yeeyagala yekka: kubanga tewali muntu eyali akyaye omubiri gwe yennyini, naye aguliisa, agujjaajaba, era nga Kristo bw'ajjanjaba ekkanisa; kubanga tuli bitundu bya mubiri gwe. Omuntu kyanaavaaga aleka kitaawe ne nnyina ne yeegatta ne mukazi we; nabo bombi banaabanga omubiri gumu. Ekyama kino kikulu: naye njogera ku Kristo n'ekkanisa. Naye era nammwe buli muntu ayagalenga mukazi we nga bwe yeeyagala yekka; n'omukazi atyenga bba.- Abaefeeso 5:22-33
- Kale mufiise ebitundu byammwe ebiri ku nsi; obwenzi, obugwagwa, okwegomba okw'ensonyi, omululu omubi, n'okuyaayaana, kwe kusinza ebifaananyi;- Abakkolosaayi 3:5
- Kubanga ekyo Katonda ky'ayagala, okutukuzibwa kwammwe, okwewalanga obwenzi; buli muntu ku mmwe okumanyanga okufuga omubiri gwe ye mu butukuvu n'ekitiibwa, si mu mululu ogw'okwegomba, era ng'amawanga agatamanyi Katonda;- 1 Abasessaloniika 4:3-5
- abenzi, abalya ebisiyaga, abanyazi b'abantu, abalimba, abalayirira obwereere, n'ebirala byonna ebiwakana n'okuyigiriza okw'obulamu;- 1 Timoseewo 1:10
- Kale omulabirizi kimugwanira obutabangako kya kunenyezebwa, abeerenga musajja wa mukazi omu, atatamiira, mwegendereza, mukwata mpola, ayaniriza abagenyi, ...Abaweereza babeereaga basajja ba mukazi omu, nga bafuga abaana baabwe obulungi n'ennyumba zaabwe bo.- 1 Timoseewo 3:2, 12
- omuntu bw'atabangako musango, ng'alina omukazi omu, ng'alina abaana abakkiriza, abataloopebwa nga balalulalu, so si abatagonda.- Titus 1:6
- Okufumbiriganwa kwa kitiibwa eri bonna, n'ekitanda kirongoofu; kubanga abakaba n'abenzi Katonda alibasalira omusango.- Abaebbulaniya 13:4
- Bwe mutyo, abasajja, mubeerenga n'abakazi bammwe n'amagezi, nga mussangamu ekitiibwa omukazi ng'ekibya ekisinga obunafu, kubanga nabo basika bannammwe ab'ekisa eky'obulamu; okusaba kwammwe kulemenga okuziyizibwa.- 1 Peetero 3:7
- Naye nnina ensonga ku ggwe, kubanga oleka omukazi oli Yezeberi, eyeeyita nnabbi; n'ayigiriza n'akyamya abaddu bange okwendanga, n'okulyanga ebyaweebwa eri ebifaananyi.- Okubikkulirwa 2:20
- ne bateenenya mu bussi bwabwe, newakubadde mu bulogo bwabwe, newakubadde mu bwenzi bwabwe, newakubadde mu bubbi bwabwe.- Okubikkulirwa 9:21
- kubanga emisango gye gya mazima era gya nsonga; kubanga asalidde omusango omwenzi omukulu, eyayonoona ensi n'obwenzi bwe, era awooledde eggwanga ly'omusaayi gw'abaddu be mu mukono gw'oyo.- Okubikkulirwa 19:2


text:
Police eriko abantu bana bekutte nga kigambibwa nti babadde bakola ebyokulya nebabitabikamu enjaga, olwo nebabiguza abayizi ku masomero ag’enjawulo.
Abakwate kuliko Masanga Racheal, Kasozi Suluman,Kaye Josua ne Mbabazi Jovia.
Okusinziira ku mwogezi wa Police Fred Enanga, abakwate babadde balina ekakolero kabwe mu kitundu kye Kkungu Kira division mu Wakiso, gyebabadde bakolera eby’okulya ebyo.
Babadde basiika kabalagala, bbagiya,daddies, biscuits, Cookies awamu ne butto gwebasiika okuteeka mu nva amanyiddwa nga ‘apeta’ nebabisaamu enjaga.
Bano okukwatibwa waliwo abayizi ku ssomero erimu ery’abawala eryabadde n’akabaga, abawala kkumi nebasangibwa n’ebyokulya ebyo, wabula ng’enneyisa yabwe yabadde siyabulijjo.
Abawala bano bwebaabuziddwa akana n’akataano nebategeeza nti eby’okulya bino bibadde bibayamba okukyamuka, nebawulira ng’abali bulamu bulala.
Fred Enanga agambye nti bano bebaabayambye okubatuusa ku bantu bano abana ababadde babaguza eby’okulya ebyo.
Annyonyodde nti ebikolwa bino byeyongedde okukula mu masomero so nga byabulabe eri obulamu bw’abaana bano abakyali abato, nti kubanga bali wakati w’emyaka 13 – 19.
Agambye nti engeri eby’okulya bino gyebisabikibwamu ya mutindo gwa waggulu era nga kizibu kyakubitegeera nti birimu enjaga.
Ab’ebyobulamu bagamba nti omuntu alidde ebintu ebyo ebitabikiddwamu enjaga afuna okukosebwa ku mutima, okwonoona obwongo,okulumwa emitwe,batandika okuba nga tebakyalaba bulungi , okufuna amaanyi agabawaga okukola effujjo n’okulwana wamu n’okwekalakaasa.
Fred Enanga asabye abasomesa n’abayizi okulondoola eby’okulya abayizi byebatwala ku masomero, nti kubanga bangi babadde bagifudde business, era nga babisuubula mu bungi nebabiguza bayizi bannabwe.


text:
Ministry y’eby’obulamu ekakasizza nti okugema abaana abali wakati w’emyaka 12 -17, kwakukolebwako mu kiseera eky’oluwummula.
Okugema abaana ekirwadde kya Covid 19, kwalina okubaawo mu ntandikwa y’olusoma luno olw’okubiri olwatandika nga 9 omwezi ogw’otaano, nga baali baakusangibwa mu masomero.
Ministry y’eby’obulamu egamba nti yalemereddwa okutuuka ku kukaanya okwamangu ne ministry y’eby’enjigiriza ku nteekateeka yokugemesa abaana, ministry y’eby’obulamu esazeewo okugema abaana kukolebwe mu luwummula.
Dr. Jane Ruth Aceng Ocero, minister w’eby’obulamu, bino abyogeredde ku mukolo omubaka wa German, Matthias Schauer, ne Dr. Yonus Tegegn Woldermariam, akulira ekitongole kyensi yonna eky’eby’obulamu mu Uganda, kwebakwasirizza Uganda “cylinder za oxygen” omugatte 2,800 ne bokisi z’empiso ezikozesebwa mu kugema Covid, obukadde 48, ogubadde ku kitebe kya ministry y’eby’obulamu.
Kati Uganda ewezezza Cylinder za Oxygyen 10,000 mulamba okwetoloola eggwanga lyonna.
Omwaka mulamba oguyise obunkenke bwasaanikira Uganda olwébbula lya cylinder za Oxgyen, so ngóbulwadde bwali busaasaanira ku misinde miyitirivu, era abantu bangi baafa olwókulemererwa okussa obulungi, olwámalwaliro obutaba na mukka.
Mu ngeri yeemu Dr. Daniel Kyabayinze, director avunanyizibwa ku by’obujjanjabi eby’olukale mu ministry y’eby’obulamu, agamba nti Uganda ebadde n’obwetaavu bw’empiso ezikozesebwa mu kugema abantu naddala mu kiseera kino ng’obulwadde buzeemu nate okusaasaana.
Akulira ekitongole ky’ensi eky’eby’obulamu mu Uganda, Dr Yonus Tegegn Woldermariam, agamba nti obuvujjirizi obuwereddwa Uganda bubalirirwamu emitwalo 69.
Omubaka wa Germany mu Uganda, Matthias Schauer, agambye nti obuvujjirizi buno nyongereza ku bukadde bwa doola 9 n’emitwalo 90 ezeddagala lya Johnson and Johnson, Germany lyeyasoola okuwa Uganda mu lutalo lw’okulwanyisa Covid 19.
Bisakiddwa : Ddungu Davis


text:
Ekitongole ekivunaanyizibwa ku nsolo zoomunsiko mu ggwanga ki Uganda Wildlife Authority kitadde omukono ku ndagaano ne kampuni bbiri okuli eya Tiang Tang Group ne Wildplaces Africa, okuzimba ebisulo ebipya ebigenda okusulwamu abalambuzi.
Mu ndagano eno Kampuni ya Wildplaces Africa egenda kuzimba ebisulo galikwooleka 24 mu kkuumiro ly’ebisoro erya Murchison Falls National Park, Katole ne Kyambura wildlife Reserve.
Kampuni ya Tian Tang yakuzimba ekizimbe kyabisulo 44 e Kulunyang, mu kkuumiro lyebisoro erya Marchison Falls National Park.
Bwabadde assa omukono ku ndagaano ne kampuni zino ku kitebe kya UWA mu Kampala, minister w’ebyobulambuzi Tom Butime agambye nti endagaano eno ettuukidde mu kiseera, nga Uganda eyongedde okusikiriza omuwendo gw’abalambuzi oguwa essuubi, oluvannyuma lwemyaka ebiri nga bisannyaladde olwómuggalo ogwaleetebwa Covid 19..
Ssentebe w’Olukiiko olufuzi olwa Uganda Wildlife Authority Dr Pantaleon Kasoma asabye abaweereddwa obuvunaanyizibwa okuzimba bisulo bino, okukolera mu budde kyanguyize abalambuzi okuva ebweeru wa Uganda ne munda mu ggwanga okwegazaanyiza mu kkula lya Africa.
Jonathan Wright nga ye ssenkulu wa kampuni ya Wildplaces Africa agambye nti embeera yóbudde mu Uganda nnungi nnyo,era yeyasinga okubasikiriza okukolera muno emirimu.
Kampuni zombiri zawangula contract zamyaka 20 okukolera emirimu gyazo kuno, era nga gigenda kuba girondoolwa.


text:
Abantu 4 okuli n’omujaasi w’eggye lya UPDF ku kyalo Kobushera mu district ye Kagadi bapookya nebiwundu, ebibatuusiddwako empologoma eyadduka mu kkuumiro ly’ebisolo erya Kibaale National game park.
Abapooca bebamu ku bantu ababadde bayigga empologoma eno nga bagala okugitta,bagiranga okukakkana ku bisolo byabwe neebirya n’okusuza abatuuze ku bunkenke.
Ekitongole ekivunanyizibwa ku bisolo byomunsinko ki Uganda wildlife Authority kitegezezza nti omujaasi wa UPDF Corporal Amodoi Moses , olulabye empologoma n’agezaako okugikuba essasi, naye temulinze kugikuba kwekubuuka nemutaagulataagula.
Olwo omujaasi omulala olulalabye ng’empologoma etaamye kwekugikuba essasi erigittiddewo.
Abatuuze olwobusungu ,beesasuzza nebagibaaga nebagabana ennyama y’empologoma eno ebadde ensajja ,ekitongole kyebisolo byomunsiko kitutteko ddiba na mutwe byokka.
Bashir Hanji omwogezi w’ekitongole ky’ebisolo byomunsiko ,annyonyodde nti omudduumizi wa police mu district ye Kagadi yabadde abategezezzaako ku mpologoma eno nti erumbye ekyalo Kobushera,naye tebasobodde kugitaasa bagenze omutuuka basanze emaze okuttibwa.
Hanji agambye nti Uganda WildLife egenda kukswasizaako abantu abagajambuddwa empologoma eno,bajanjabibwe.
Omuyiggo gw’empologoma eno gubadde gwetabiddwamu abakozi.ba UWA,abasirikale ba police ye Kagadi,n’amagye nga gaduumirwa Lt Col James Lubega owenkambi y’amagye eye Kyaterekera UPDF battallion.


text:
Ekya Omusinga Mumbere Bukyakalubye
Omusinga wa Rwenzururu Charles Wesley Mumbere ayimbuddwa ku kakalu ka kkooti ka bukadde bwa siringi za Uganda 200 ezitali za buliwo.
Abamweyimiridde Omukaaga okuli n’akulira oluuyi oluvuganya mu paalimenti, Winfred Kizza (Mp Kasese) nabo balagiddwa okusula obukadde bwa siringi za Uganda 100 nga nazo ssi zaabuliwo.
Abalala abamweyimiridde kuliko omubaka Robert Centenary, Harold Muhindo, William Nzoghu, Constatine Bwambaale.
Obumu ku bukwakkulizo obumusiddwako mulimu obutalinnya kigere Kasese ng’okwetaaya akoma mu Wakiso, Jinja ne Kampala.
Omusinga avunaanibwa emisango egisoba mu 60 nga gyonna gyekuusa ku ttemu, obubbi n’okulya mu nsi olukwe.
Wabula embeera ebadde ya bunkenke nnyo ebweru wa Kkooti olw’abaserikale abayiiriddwawo ekirowoozesezza abantu nti osanga wabaddewo enteekateeka ezo’okuddamu okumukwata nate.
Mumbere amaze emyezi ebiri ku alimanda bweyakwatibwa oluvannyuma lw’ekitta bantu ekyali mu Rwenzururu mu Musenene w’omwaka oguwedde.


text:
Minisita w’eby’amawulire n’okulungamya eggwanga Dr Chris Baryomunsi alabudde amyuka ssentebe w’ekibiina kya National Resistance Movement (NRM) mu Buganda Godfrey Kiwanda Ssuubi ssaako n’omwogezi wa Poliisi mu ggwanga Fred Enanga, okukomya okutambuza ebigambo ebigendereddwamu okusiiga erinnya lye enziro.
Dr. Baryomunsi abadde omukambwe ku Media Centre mu Kampala enkya ya leero, akangudde ku ddoboozi olwa Poliisi okumuyita ku bigambibwa nti y’omu ku baludde nga batambuza ebigambo nti Jacob Oulanyah, abadde sipiika wa Palamenti y’e 11 yafudde butwa.
Alabudde Poliisi nti wakati mu kunoonyereza balina okulaga obukugu, kwe kulabula Kiwanda Ssuubi okwesonyiwa erinnya lye, okusinga okutambuza ebigambo, ebiyinza okusiiga obukyayi.
Baryomunsi ng’omusawo omutendeke, azzeemu okutegeeza eggwanga nti Jacob Oulanyah okufa, yali mulwadde wa Kansa wabula eky’obutwa, takimanyiko.
Mungeri y’emu agamba nti Fred Enanga, engeri gy’akuttemu ensonga za Jacob Oulanyah okunoonyereza omuli n’okuyita taata w’omugenzi Nathan Okori, kabonero akalaga nti essaawa yonna ayinza okuyita omugenzi Jacob Oulanyah okumugyako sitetimenti ku bigambo bye, eby’okuweebwa obutwa.
Dr. Baryomunsi agamba nti mu kiseera kino taata w’omugenzi Okori ali mu maziga nga yetaaga bigambo okumuzaamu amaanyi wabula si Poliisi kumuyita abitebye ku by’okufa kwa mutabani we.
Enanga, mu kwogerako eri bannamawulire ku kitebe kya Poliisi e Naguru olunnaku olw’eggulo ku Mmande, 11, April, 2022, yagambye nti abantu bonna abali mu kutambuza amawulire ag’obulimba nti Jacob Oulanyah yafa butwa, balina okuyambako Poliisi mu kunoonyereza nga ne Pulezidenti w’ekibiina ki NUP Robert Kyagulanyi Ssentamu (Bobi Wine) y’omu kw’abo abeetaagibwa.
Abalala abali ku ‘List’ ya Poliisi kuliko Kiwanda Ssuubi, omubaka we Kilak South, Gilbert Olanya n’abalala.
Ku nsonga y’emu aba Democratic Party (DP) bawagidde ekya Minisita Dr. Baryomunsi, Poliisi okukyusa mu ntambuza y’emirimu nga betaaga obukugu mu kunoonyereza.
Okusinzira ku mwogezi w’ekibiina ki DP Okoler Opio, Poliisi yakoze nsobi okulaga nti betaaga Okori mu mawulire.
Okoler agamba nti taata Okori balina okumuwa ekitiibwa kye ng’omusajja omukulu, okusobola okubawa amawulire amatuufu ku nfa y’omutabani.
Ebirala ebifa mu ggwanga – https://www.youtube.com/watch?v=uOGfC1GAyQY


text:
Eyaali director wekitongole ekiketera munda mu ggwanga ekya internal security organisation Col Kaka Bagyenda omukulembeze weggwanga gweyaali alonze nga omubaka wa Uganda mu ggwanga lya Angola ,talabiseeko eri akakiiko ka palament akakuba ttooki mu bakulu omukulembeze weggwanga baaba awadde obukulu.
Okusinziira ku ssemateeka weggwanga ,ono abadde alina okulabikako eri akakiiko ka palament akakuba ttooki mu bakulu omukulembeze weggwanga baaba alonze.
Wabula yadde akakiiko omukulu ono kabadde kamusuubira mu kakiiko kano saawa 4 ezenkya,kakanze kumulinda talabiseeko okutuusa akakiiko lwekaaabulukuse
Omubaka wa Nakaseke South memba ku kakiiko kano ategezeza nti omukulu ono obutalabikako bumuyambye babadde mamwegekedde era babadde tebagenda kumuyisa
Joseph Gonzaga Ssewungu omubaka wa Kalungu naye memba ku kakiiko kano agambye nti omukulu ono olweneeyisa ye tasaana kukiikirira uganda mu mawanga amalala ,naagamba nti enfunda eziwezeeko palament ebadde emuyita nga talabikako
Ensonga entuufubl eremeseza omukulu ono tetegerekese kubanga akakiiko kano tekakkirizibaaamu bannamawulire
Akakiiko kano mu ngeri yeemu kasunsudde Hajj Hassan Galiwango nga omubaka wa Uganda mu ggwanga Lya Kenya
Hajji Hassan Galiwango adda mu bigere bya Phibby Awere Otaalo eyaali omubaka wa Uganda mu ggwanga eryo ,wabula gyebuvuddeko naasulawo ekifo kino okugenda okwenyigira mu byobufuzi wabula ate naawangulwa mu kamyuufu ka Nrm ku kyomubaka omukyala owa district ye Totoro
Hajji Hassan Galiwango agambye nti agenda kunyweeza nkolagana ya Uganda ne Kenya naddala mu byokusuubuligana


text:
Eyali omuyimbi noluvanyuma neyegatta mubyobufuzi omukyala Jennifer Fullfigure avudeyo nayatula nga bweyafuyira Sophie Gombya emindi eyamuviriddeko okulekulira.
Fullfigure okwogera bino kidiridde abadde Pulezidenti wekibiina ekigata abayimbi mugwanga ekya “Uganda Musicians Association’ omukyala Sophie Gombya okuvayo nalekulira kuntebe yobwa Pulezidenti bwa “UMA’ kunsonga zeyalambise.
Okusinziira ku baluwa yokusulawo omulimu guno, Sophie Gombya yategezeza nga bweyabadde Alina ekigendererwa ekyokwesimbawo kubwa Lord Council mu Kampala nga ate ebyobufuzi bibeera bikontana nensiike yebyokuyimba.
Yye Fullfigure yategezeza nga bulijjo bwafuyirira akagalo okufuba okulabanga Sophie ava muntebe jabadde era bweyabadde ayogerako nemunamawulire womukutu gwa Fremer Media, Full figure yategezeza nti emindi ajinyweredae akabanganga ayagala Sophie Gombya omulimu guno aguveeko.
Okulekulira kwa Sophie Gombya kwoleka lwatu nga omuyimbi Ykee Benda bwalina okumudira mubigere olwensonga nti yabadde amumyuuka


text:
Abasomesa ba yunivasite nabo bawaga kwekalakaasa
Abasomesa ba mu yunivasita za Gavumenti zonna bawadde Gavumenti nsalesale w'okubongeza omusaala mu mbalirira y'omwaka gw'ebyensimbi ogutandika omwezi ogugya ng'ekitali ekyo nabo ba kwekalakaasa. Bano bagamba baali basuubira ensimbi z'okubongeza omusaala zirisomebwa wabula kyababukako nga bbo tebakooneddwako. Omwogezi wa minisitule y'ebyenjigiriza Dr. Dennis Mujimba bano abasabye baleme kusa wansi bikola kubanga embalirira yamala okusomebwa nga ensonga yabwe yaakukolebwako mu myaka egijja.


text:
Omuyimbi Lydia Jazmine ayongedde okusabbalaza abasajja abazungu era bangi kati balowooza kugya mu Africa, okufuna ku bakyala abaddugavu.
Jazmine yabaddeko mu nsi ya Netherlands bwe yabadde agenze okuyimba n’okulya obulamu.
Mu kiseera kino, Jazmine y’omu ku bakyala abalina ennyimba eziriko mu kisaawe ky’okuyimba omuli omutima, Tonkozesa, Kapeesa, Omalawo, Omutima n’endala.
Jazmine bwe yabadde atambula ku nguudo ez’enjawulo, yalese bangi ku basajja abazungu basobeddwa nga balabye ku thambi era omu ku basajja yatomedde Payipu wakati mu kuswala.


text:
Omuduumizi wa Uganda Police Force Inspector General of Police Okoth Martin Ochola asonyiye omuyizi wa Siniya eyokubiri Mubiru Mubaraka eyamubika ku Social media.
Okusinziira ku mwogezi w’ekitongole kya Poliisi ekikola kukunoonyereza Charles Twiine agamba nti nga 22-September-2021 obubaka obubika IGP Ochola bwateekebwa ku ‘Facebook’ eri mu mannya ga BRISON OLYWL OZ nti era bwebakoze okunoonyereza bakizudde nti yaggulwawo nga bakozesa ennamba y’essimu eri mu mannya ga Nakazibwe Fatumah.
Bwebakutte Nakazibwe neyegaana okubeera ku mukutu gwa Facebook wabula nabategeeza nti Mutabani we Mubarak yakozesa essimu nebamukwata.
Bwebamubuuzizza yakirizza nti yennanyini mukutu ogwo nti era yeyateekayo obubaka obwo.
Twiine agamba nti bwebategeezezza IGP Ochola nti bamaze okunoonyereza, nabategeeza nti amusonyiye olwokuba akyali mwana muto. Twiine agamba nti fayiro aweerezeddwa ewa Director of Public Prosecutions okumujjako emisango egyali gimugiddwako, ye Mubarak bamubuuliridde nebamukuutira okweyisa obulungi okwewala okuddamu okuzza omusango gwegumu.
Share.


text:
Pulezidenti wa Democratic Party Uganda Norbert Mao; “Kiki ekyatuuka ku musango National Unity Platform – NUP mweyali ewakanyiza ebyava mu kalulu ka Ssentebe wa LC5 e Kayunga? Oba amazima gakibikka!? Mbuuza ku lwa Bannakibiina kya NUP abaweddemu essuubi. Tukimanyi bulungi nti eyakwatira NUP bendera yateekebwa National Resistance Movement – NRM ssente okulwanyisa Nantaba!”
Hon. Nakweede Harriet kafeero eyakwatira NUP bendera amwanukudde; “Mw. Mao olumu wagamba nti enkima gyekoma okuwalampa omuti gyekoma okukunama. Kino kyokoze kyennyini era kikutuukiddeko. Gyokomye okulya ssente za nakyemalira gyokomye okutulaga nti tuli wa ludda luvuganya Gavumenti. Weebale kutulaga gyogwa.”
Share.


text:
Abantu abenjawulo bavudeyo nga bemulugunya kukyomuyimbi Harry Kazibwe eyayimba Kyanoga olwokutwaala akabanga akanene nga tanaba kuzza kuluyimba luno olubadde lukyaase nnyo mubiseera bino.
Kino kiviriddeko omuyimbi Harry Kazibwe okuvaayo nabanukula kukyebigambibwa nti alemeredwa okuzaako kuluyimba lwe olwa kyanoha. Harry Kazibwe yategezeza nti alinayo oluyimba olulala wabula nga agamba nti tekijja kuba kirunji kufulumya nyimba zakumu kumu kuba kiyinza okuviirako ezimu obutafuna mannyi gazitambuuza.
Harry Kazibwe omulundi oguwedde oluyimba lwe olwa Kyanoga yalukolera mu studios za Brian Beats wabula omulundi guno yategezeza nti akayimba ke akalala kaleeta yakakoledde womu kuba producer benyimba wano mu Uganda abaamanyi.
Harry Kazibwe yomu kubaana ba musaayi muto abawanise ensiike yebyokuyimba mumwaaka guno era nga abatunulizi bensonga abenjawulo bamusonzemu okuba nga wankiizo nnyo olwenyimba zze ezirimu obugambo obuwoomu.
Laba kukamu kubuyimba bwa Harry Kazibwe kebayita Kyanoga.


text:
6705 Views
She never says that she doesn\'t love me ,,, Alikibbombombeya, a Lyto boss again and again ne josh wonder magician. Verse 1 Wali obadeko awo nga olina omuntu gwo\'yagala enyo, nokala bino no\'kola biri naye nga tabiraba nga Kiruna okwagala atakwagala bimenya,, obulabo no\'tona naye nga gwo\'buwa tabiraba,, mwana gwe naye nga ontambuza enge\'endo,, nakukola ki guno omutima gwo\'kubisa enyondo, kati bwoba osazewo nfe, ndi wa kufa mwatu guno omutima gwange tegulikuta gwalonda omu gwe eeee Chorus njagala kimu kuba naaweee nzikiriza tong\'aana ndikukwata ngo\'mwaana kuba nze manyi nga oli nange tolabe naku mukwano ndikukwata ngo\'mwaana Verse 2 oooo kasita onong\'aamba nti wooli nange Wendi sirina tabu baby wendi nze kati nsigade mu mikono gyo kyona kyogamba sigaane,, Bambi njagalako nange mpone okulumwa omwooyo,, ddala love ,, kiki kyonto\'nkole laba ontade mu misaanvu oyagala nfe lwona\'maanya ,, omukwano gumenya gundi mukifuba kuntulidde,, nsaba ntikula baby, gwe weka ayinza okukanya obulumi buno oooo Chorus njagala kimu kuba naaweee nzikiriza tong\'aana ndikukwata ngo\'mwaana kuba nze manyi nga oli nange tolabe naku mukwano ndikukwata ngo\'mwaana Eee ntumye ababaka bangi naye nga obagoba tomanyi oyongera kunkomerera ii lwaaki olinda nfe oje e magombe ,, kiki edakiika emu bweeti efuuse obuzibu,, kati bisigade mu mikono gyo kyonna kyo\'gamba sigaane ,, Bambi njagalako nange mpone okulumwa omwooyo,, dala love kiki kyotonkole laba ontade mu misaanvu oyagala nfe lwo\'namaanya omukwano gumenya gundi mu kifuba nguntulidde saba ntikula baby gwe weka ayinza okukakanya obulumi buno oooo Chorus njagala kimu kuba naaweee nzikiriza tong\'aana ndikukwata ngo\'mwaana kuba nze manyi nga oli nange tolabe naku mukwano ndikukwata ngo\'mwaana ngo\'mwaana ,, ngo\'mwaana ngo\'mwaana bwekiriba mpaka olubeerera,, tong\'aana,,,,, please be my darling Kange\'nde Ku police ntekeyo omusango nti olumya bano ,, osanga oba olyaawo olinjagala,,, ulaaada. Ulalalalala la naaa....
Advertisement
Kola | Daddy Andre
1353 Views
Oba Onfuna [Owebina] | Fixon Magna
1081 Views
Akageri featuring Recho Rey | Aybrah
2708 Views
Glorify You | Irene Namubiru
415 Views
Ntibula | Martha Mukisa
4566 Views
Personal | Zuli Tums
1137 Views
Advertisement


text:
Kyaddaki omuyimbi Sheebah Kalungi amanyikiddwa nga Swag Mama avuddeyo ku bigambibwa nti lwaki tannagenda ku Poliisi, okulopa omusajja eyamukozeeko effujjo.
Swag Mama, y’omu abakyala abayimbi abakwatiridde ekisaawe ky’okuyimba olw’ennyimba ze omuli Nkwata Bulungi, Nakyuka, Ninda, Empeta, Wankona, Enyanda, Nkwatako n’endala, ezimufudde omuyimbi ow’enjawulo.
Wadde Swag Mama y’omu ku bakyala abakola obulungi mu kisaawe ky’okuyimba, yakoze vidiyo ku ntandikwa ya wiiki eno ng’alaga nti waliwo omusajja eyamukozeko effujjo ng’ayagala okumukaka omukwano bwe yabadde agenze okuyimba.
Sheebah agamba nti yabadde yapangisiddwa okuyimba mu kivvulu ekimu ku wiikendi kyokka yabadde ali kwetekateeka okugenda ku siteegi, waliwo omusajja eyamulumbye mu mmotoka ye n’atandika okumukwatirira mu ngeri y’okumupeeka omukwano ku mpaka.
Mu vidiyo, Sheebah yabadde mukambwe nnyo era agamba nti byonna byakoleddwa ng’ali wamu n’abakozi be abamuyambako okutambuza emirimu wabula omusajja yabadde alina abakuumi.
Wadde yagaanye okwatuukiriza amannya g’omusajja, agamba nti abeera nnyo ku TV era abadde amuwa ekitiibwa.
Wabula ku Lwokutaano, munnamawulire Andrew Mwenda yategeeza nti Sheebah alina okuvaayo okutegeeza eggwanga omusajja gw’agamba nti yamukabasanya.
Mwenda yasabye Poliisi okuvaayo okuyingira mu nsonga za Sheebah, omusajja eyamukozeko effujjo akwatibwe era bamutwale mu kkooti mu bwangu.
Ku nsonga ya Sheebah okutwala omusango ku Poliisi, avuddeyo ku mukutu ogwa Instagram okwanukula ku nsonga ezo.
Sheebah agamba nti, eddembe ly’omukyala litandikira ku mubiri gwe. Ate ku bigambibwa nti Sheebah asukkiridde okwambala enkunamyo ng’eyinza okuba emu ku nsonga lwaki n’omusajja yamukozeko effujjo. Agamba nti ebikwata ku nyambala y’omuntu, abantu balina okukikomya, “A WOMAN’s FREEDOM BEGINS WITH HER BODY‼. This B.S needs to STOP. This topic has always been very personal to me. I guess ITS TIME to shine more light & depth to it. #WomenAreNotObjects📌 #SayNoToAnyKindOfAbuse📌“.
Swag Mama atadde ku Instagram obubaka obwenjawulo obuvumirira ebikolwa eby’okusobya ku bakyala
Ebirala ebifa mu ggwanga – https://www.youtube.com/watch?v=kq6U6B3v7cs